text:
Ukulungiselela Izizwe ‘Imfundiso KaJehova’
“Umphathi-sifundazwe . . . waba yikholwa, njengoba akhexa ngenxa yemfundiso kaJehova.”
1-3. Kungani kwakungelula ngabafundi bakaJesu ukushumayela izindaba ezinhle “ezizweni zonke”?
UJESU KRISTU wanika abalandeli bakhe umsebenzi omningi ukuba bawenze. Wabayala ukuba ‘benze abantu bazo zonke izizwe babe abafundi.’ Kwakudingeka bashumayele ‘izindaba ezinhle zombuso’ kubantu “emhlabeni wonke owakhiwe ngenjongo yobufakazi ezizweni zonke.”
2 Abafundi babemthanda uJesu nezindaba ezinhle. Kodwa cishe babezibuza, ‘Singakwenza kanjani lokho uJesu asiyale ukuba sikwenze?’ Okokuqala, babembalwa. Ngaphezu kwalokho, babefundisa abantu ukuthi uJesu uyiNdodana kaNkulunkulu, kodwa abantu babazi ukuthi uJesu wayebulewe. Okunye, abantu abaningi babecabanga ukuthi abafundi babengabantu “abangafundile nabavamile.” (IzEnzo 4:13) Abaholi benkolo bamaJuda babefunde ezikoleni zenkolo, kodwa abafundi bengafundanga kuzo. Isigijimi ababesishumayela sasingavumelani namasiko amaJuda okwase kungamakhulu eminyaka abaholi benkolo bewafundisa. Njengoba babengahlonishwa kwa-Israyeli, kungenzeka abafundi babezibuza ukuthi ukhona yini owayezobalalela endaweni yoMbuso WamaRoma onamandla.
3 UJesu wayexwayise abafundi bakhe ngokuthi babeyozondwa futhi bashushiswe nangokuthi abanye babo babeyobulawa. (Luka 21:
4. Waba yini umphumela womsebenzi wokushumayela?
4 Nakuba abafundi babazi ukuthi lo msebenzi wawungeke ube lula, balalela umyalo kaJesu futhi bashumayela eJerusalema, eSamariya ngisho nakwamanye amazwe. Ngemva kweminyaka engaba ngu-30, base behambele izindawo eziningi kangangokuthi umphostoli uPawulu wakwazi ukusho ukuthi base beshumayele “kuyo yonke indalo engaphansi kwezulu.” Abantu abavela ezizweni eziningi ezihlukene baba abafundi. (Kolose 1:
UJesu wathembisa ukuthi wayeyoba nabafundi bakhe nokuthi umoya ongcwele uyobasiza ekushumayeleni
5. (a) Yini uJesu ayithembisa abafundi bakhe? (b) Incwadi yomlando ethile ithini mayelana nekhulu lokuqala?
5 Abafundi babazi ukuthi babengeke bakwazi ukushumayela emhlabeni wonke ngokwabo. Babazi nokuthi uJesu wayebathembise ukuthi wayeyoba nabo nokuthi umoya ongcwele uyobasiza. (Mathewu 28:20) Kunezinye izimo zangaleso sikhathi okungenzeka zabasiza abafundi. Eqinisweni, enye incwadi yomlando ichaza ukuthi ikhulu lokuqala cishe laliyisikhathi esingcono kakhulu sokuba amaKristu aqale ukushumayela nokuthi kamuva amaKristu aba nomuzwa wokuthi uNkulunkulu wayewalungiselele indlela.
6. (a) Sizoxoxa ngani kulesi sihloko? (b) Sizoxoxa ngani esihlokweni esilandelayo?
6 Ingabe uJehova washintsha izenzakalo zezwe ngekhulu lokuqala ukuze amaKristu akwazi ukwenza umsebenzi wokushumayela? IBhayibheli alisho. Kodwa siyazi ukuthi uJehova wayefuna ukuba abantu bakhe bashumayele izindaba ezinhle nokuthi uSathane akakwazanga ukubavimbela. Kulesi sihloko, sizoxoxa ngezinye zezinto ekhulwini lokuqala okungenzeka zakwenza kwaba lula ngabafundi ukushumayela. Esihlokweni esilandelayo, sizoxoxa ngezinye zezinto ezisize thina kulezi zikhathi zamuva ukuba sishumayele izindaba ezinhle emhlabeni wonke.
UKUTHULA KWASEROMA
7. Kwakuyini uKuthula KwaseRoma, futhi yini eyakwenza kwahluka kwezinye izinkathi?
7 Ngekhulu lokuqala, inkathi yokuthula eyaba khona eMbusweni WamaRoma yenza kwaba lula ngabafundi ukushumayela. Le nkathi yabizwa ngokuthi uKuthula KwaseRoma, noma i-Pax Romana ngesiLatini. Phakathi naleyo nkathi, uhulumeni wamaRoma wawukunqanda kusekuncane noma ikuphi ukuvukela. Kuyiqiniso ukuthi zaba khona izimpi ezithile, njengoba nje uJesu ayeprofethile. (Mathewu 24:6) AmaRoma abhubhisa iJerusalema ngonyaka ka-70, futhi alwa izimpi ezincane ngasemingceleni yombuso wawo. Kodwa ingxenye enkulu yombuso yayinokuthula, futhi abafundi babekwazi ukuhamba nokushumayela kalula. Le nkathi yokuthula yathatha iminyaka engaba ngu-200. Enye incwadi ithi kuwo wonke umlando wabantu ayikaze ibe khona inkathi yokuthula ende kangako eyathinta ukuphila kwabantu abaningi kangako.
8. UKuthula KwaseRoma kwabasiza kanjani abafundi?
8 Eminyakeni engaba ngu-250 ngemva kukaKristu, isazi okuthiwa u-Origen sabhala ngale nkathi yokuthula. Sathi ngenxa yokuthi amaRoma ayebusa amazwe amaningi, kwakulula ngabafundi ukushumayela kuwo wonke. Abantu babengalwi ukuze bavikele amazwe akubo, kodwa babehleli ngokuthula emizaneni yabo. Ngakho, u-Origen waba nomuzwa wokuthi ngenxa yalokhu, abaningi baba nethuba lokubalalela abafundi lapho beshumayela ngothando nangokuthula. Nakuba abafundi babeshushiswa, basebenzisa leyo nkathi yokuthula ngendlela engcono kakhulu futhi bashumayela izindaba ezinhle yonke indawo.
UKUHAMBA KWABA LULA
9, 10. Iziphi ezinye zezinto ezenza kwaba lula ngabafundi ukuhamba?
9 AmaRoma akha imigwaqo engamakhilomitha angaphezu kuka-80 000 eyayihlanganisa cishe zonke izingxenye zombuso. Amasosha ebutho lamaRoma elinamandla ayekwazi ukuhamba ngokushesha nomaphi ngale migwaqo ukuze avikele indawo yombuso wawo futhi alawule abantu. AmaKristu asebenzisa le migwaqo enqamula amahlathi, izingwadule nezintaba ukuze ayoshumayela ezindaweni eziningi.
Imigwaqo eyakhiwa amaRoma yakwenza kwaba lula ngabafundi ukushumayela ezindaweni eziningi
10 Ngaphezu kwemigwaqo, amaRoma ayehamba nangemikhumbi. Ayehamba ngemikhumbi emifuleni nasemiseleni emikhulu noma olwandle eya emakhulwini amatheku ayekuyo yonke indawo yombuso. Eqinisweni, amaRoma ayesebenzisa imizila yasolwandle engaphezu kuka-900. Ngakho, namaKristu ayengahamba ngemikhumbi aye ezindaweni eziningi. Ayengadingi izincwadi ezingokomthetho zokungena kwamanye amazwe. Ngaphezu kwalokho, zazingeziningi izigcwelegcwele emigwaqweni ngoba zazazi ukuthi amaRoma ayezijezisa kanzima izephula-mthetho. Ngenxa yokuthi kwakunemikhumbi yezempi eminingi eyayihamba olwandle, abantu babengenalo uvalo lokuhlaselwa abaphangi bemikhumbi. Nakuba iBhayibheli lithi uPawulu wahamba ngemikhumbi eyaphahlazeka futhi lithi ngezinye izikhathi waba sengozini olwandle, alisho ukuthi wake wahlaselwa abaphangi bemikhumbi. Ngakho, ngokuvamile ukuhamba emigwaqweni noma olwandle kwakuphephile.
ULIMI LWESIGREKI
11. Kungani abafundi basebenzisa ulimi lwesiGreki?
11 Amazwe amaningi ayebuswa amaRoma ayenqotshwe umbusi ongumGreki u-Alexander Omkhulu eminyakeni eminingi ngaphambili. Ngakho, abantu bakulawo mazwe babefunde ukukhuluma uhlobo oluthile lwesiGreki olwaziwa ngokuthi isiKoine. Ngenxa yalokho, abafundi babekwazi ukubashumayeza ngalolo limi. Babekwazi nokubacaphunela imiBhalo YesiHebheru ngoba yayisihunyushelwe esiGrekini. Abantu abaningi babazi ngale nguqulo, eyayibizwa ngokuthi i-Septuagint, eyayihunyushwe amaJuda ayehlala eGibhithe. Ababhali beBhayibheli nabo basebenzisa isiGreki ekulobeni zonke ezinye izincwadi zeBhayibheli. IsiGreki sinothile ngamagama, ngakho saba ulimi oluhle ekuchazeni amaqiniso eBhayibheli ajulile. IsiGreki sasiza namabandla ukuba akwazi ukuxhumana nokuba nobunye.
12. (a) Iyini i-codex, futhi kungani kwakulula ukusebenzisa yona kunomqulu? (b) AmaKristu amaningi aqala nini ukusebenzisa izincwadi?
12 AmaKristu ekhulwini lokuqala ayesebenzisani ekufundiseni iBhayibheli? Aqale asebenzisa imiqulu. Kodwa kwakungelula ukuyisebenzisa noma ukuyithwala. Njalo lapho amaKristu efuna ivesi elithile, kwakudingeka asombulule umqulu bese ewugoqa futhi. Ngokuvamile imiqulu yayilotshwe ohlangothini olulodwa kuphela. IVangeli LikaMathewu lalithatha umqulu wonke. Abantu babe sebeqala ukusebenzisa i-codex, eyayiwuhlobo lokuqala lwencwadi. Umfundi wayengavula incwadi futhi aphenye amakhasi kalula lapho efuna umBhalo. Izazimlando zithi amaKristu aqala ngokushesha ukusebenzisa izincwadi futhi ngemva kokuphela kwekhulu lokuqala, iningi lawo lase lizisebenzisa.
UMTHETHO WASEROMA
13, 14. (a) Isiphi isivikelo uPawulu ayenaso ngokuba isakhamuzi saseRoma? (b) AmaKristu azuza kanjani emthethweni waseRoma?
13 AmaKristu angekhulu lokuqala ayezuza emthethweni waseRoma. Ngokwesibonelo, uPawulu wayeyisakhamuzi saseRoma futhi umthetho wamvikela kaningi lapho esohambweni. Lapho amasosha amaRoma embopha eJerusalema futhi esezombhaxabula, wawatshela ukuthi wayeyisakhamuzi saseRoma. Wakhumbuza umlawuli wamabutho ukuthi isakhamuzi saseRoma akufanele sibhaxabulwe lingakathethwa ngokufanele icala laso. Ngakho, “amadoda ayesathi ayamphenya ngokumhlupha asuka masinyane kuye; futhi umlawuli wamabutho wafikelwa ukwesaba lapho ethola ukuthi [uPawulu] wayengumRoma nangokuthi wayembophile.”
AmaKristu asebenzisa umthetho waseRoma “ekuvikeleni nasekumiseni ngokomthetho” ilungelo lawo lokushumayela
14 Ukuba kukaPawulu isakhamuzi saseRoma kwathinta indlela aphathwa ngayo eFilipi. (IzEnzo 16:
AMAJUDA AYEHLALA EMAZWENI AMANINGI
15. AmaJuda amaningi ayehlala kuphi ekhulwini lokuqala?
15 Kunokunye futhi okungenzeka ukuthi kwawasiza amaKristu ekhulwini lokuqala ukuba ashumayele emhlabeni wonke. Ngaleso sikhathi, amaJuda ayetholakala emazweni amaningi, hhayi kwa-Israyeli kuphela. Kungani? Emakhulwini amaningi eminyaka ngaphambili, amaJuda athunjelwa e-Asiriya, futhi kamuva, amanye athunjelwa eBhabhiloni. Kamuva, lapho amaPheresiya ebusa iBhabhiloni, kwakunamaJuda ayehlala kuyo yonke indawo yoMbuso WasePheresiya. (Esteri 9:30) Ngekhulu lokuqala, ngesikhathi uJesu esemhlabeni, amaJuda ayesehlala kuyo yonke indawo yoMbuso WamaRoma, njengaseGibhithe nakwezinye izingxenye zeNyakatho Afrika, kanye naseGrisi, e-Asia Minor (eTurkey) naseMesophothamiya (e-Iraq). Kucatshangwa ukuthi kubantu abayizigidi ezingu-60 ababengaphansi kwalowo mbuso, abayizigidi ezingaphezu kwezine babengamaJuda. Nakuba ayehlakazekile, amaJuda awayilahlanga inkolo yawo.
16, 17. (a) Ukutholakala kwamaJuda emazweni amaningi kakhulu kwabazuzisa kanjani abantu ababengewona amaJuda? (b) AmaKristu asilandela ngaziphi izindlela isibonelo samaJuda?
16 Ukutholakala kwamaJuda emazweni amaningi kakhulu kwenza abantu abaningi ababengewona amaJuda bazi ngemiBhalo YesiHebheru nangalokho amaJuda ayekukholelwa. Ngokwesibonelo, bathola ukuthi kunoNkulunkulu weqiniso oyedwa kuphela nokuthi abamkhonzayo kumelwe balalele imithetho yakhe. Bathola nokuthi imiBhalo YesiHebheru yayivela kuNkulunkulu nokuthi yayiqukethe iziprofetho eziningi eziphathelene noMesiya. (Luka 24:44) Ngakho, lapho amaKristu eshumayela izindaba ezinhle, kokubili amaJuda nalabo ababengewona amaJuda base bazi ngezinye zezinto ezazishunyayelwa amaKristu. UPawulu wayecinga abantu ababeyolalela izindaba ezinhle. Wayevame ukuya emasinagogeni, lapho amaJuda ayekhulekela khona futhi asebenzise imiBhalo ukuze abonisane nawo.
17 AmaJuda ayehlangana njalo ukuze akhulekele, emasinagogeni noma ngaphandle. Ayecula, athandaze futhi axoxe ngemiBhalo. AmaKristu asilandela leso sibonelo sawo, nathi namuhla senza okufanayo emabandleni ethu.
UJEHOVA WABASIZA UKUBA BASHUMAYELE
18, 19. (a) Izimo zangekhulu lokuqala zasiza amaKristu ukuba enzeni? (b) Lesi sihloko sikwenza uzizwe kanjani ngoJehova?
18 Ikhulu lokuqala laliyisikhathi esiyingqayizivele emlandweni. Ngesikhathi soMbuso WamaRoma, kwakunokuthula, kunolimi olulodwa abantu abaningi ababekwazi ukulukhuluma futhi kunomthetho obavikelayo. Kwakulula ukuhamba futhi abantu emazweni amaningi babazi ngamaJuda nangemiBhalo YesiHebheru. Zonke lezi zinto zasiza amaKristu ukuba aqhubeke enza umsebenzi uNkulunkulu ayewanike wona.
19 Eminyakeni engaba ngu-400 ngaphambi kokuba uJesu eze emhlabeni, isazi sefilosofi esingumGreki uPlato sabhala ukuthi kunzima kakhulu ngabantu ukuba bazi uMdali nokuthi akulula ngabo ukutshela wonke umuntu emhlabeni ngaye. Kodwa uJesu wathi: “Izinto ezingenakwenzeka kubantu zingenzeka kuNkulunkulu.” (Luka 18:27) Kusobala ukuthi umsebenzi wokushumayela uye waphumelela ngosizo lukaJehova. Ufuna ukuba “abantu bazo zonke izizwe” bezwe izindaba ezinhle futhi bamazi. (Mathewu 28:19) Isihloko esilandelayo sizochaza indlela izindaba ezinhle ezishunyayelwa ngayo emhlabeni wonke namuhla.


c: text/html

text:
LINGISA UKHOLO LWABO | UDEBORA
“Ngisukuma Njengomama Kwa-Israyeli”
UDEBORA ubuka amasosha ahlangene phezulu esiqongweni seNtaba iThabori. Kumthinta inhliziyo ukuwabona emi lapho. Njengoba kuya kusa, ucabanga ngesibindi sawo nangokholo lomholi wawo uBharaki. Nakuba la masosha ayengu-10 000, ukholo nesibindi sawo sasizovivinywa kakhulu ngalolo suku. Ayezokulwa nesitha esinonya, ayembalwa futhi engahlomile ngokwanele uma eqhathaniswa naso. Noma kunjalo ayelapha—ngokuyinhloko ngenxa yokukhuthazwa yilona wesifazane.
Mbone ngeso lengqondo uDebora, izingubo zakhe zipheshulwa umoya njengoba yena noBharaki bebuka le ndawo enkulu. INtaba iThabori inesiqongo esiyisicaba, esingamamitha angu-400 ukuya phansi. Uma umi kuso ubona sonke isiGodi sase-Esdraelon ukuya ngaseningizimu-ntshonalanga. UMfula iKishoni udabula ethafeni eliluhlaza uze uyongenisa oLwandle Olukhulu ngaseNtabeni iKarmeli. Kungenzeka ukuthi isihlabathi esisogwini lomfula sasomile ngalolo suku ekuseni kodwa kukhona okunye okucwebezelayo okwakusondela. Ibutho likaSisera lalisondela nezikhali zalo zensimbi ezicwebezelayo. Leli kwakuyibutho likaSisera elikhethekile—izinqola zempi ezingu-900 okungenzeka ukuthi zazifakwe imicibisholo yensimbi emasondweni azo. USisera wayehlose ukuceka ama-Israyeli ayengahlomile ngokushesha.
UDebora wayazi ukuthi uBharaki nebutho lakhe babelinde izwi noma uphawu oluvela kuye. Ingabe wayengukuphela kowesifazane owayelapho? Wayezizwa kanjani ngokuphathiswa umthwalo omkhulu kangaka? Ingabe wayezibuza ukuthi ufunani lapho? Akubonakali kanjalo. UJehova, uNkulunkulu wakhe, wayemtshele ukuba aqale le mpi; wayebonise nokuthi uyosebenzisa owesifazane ukuze aqede le mpi. (AbaHluleli 4:9) Yini esingayifunda ngokholo kuDebora nasemadodeni anesibindi ayelwa kuleyo mpi?
“HAMBA UTHI CHITHI SAKA ENTABENI ITHABORI”
Lapho iBhayibheli likhuluma okokuqala ngoDebora, limbiza ngokuthi “umprofethikazi.” IBhayibheli liyakhuluma ngabaprofethikazi abambalwa abafana noDebora nakuba bengebaningi. * UDebora wayenomunye umsebenzi ayewenza. Wayephinde abe ngumahluleli ngokunikeza abantu izimpendulo ezivela kuJehova lapho kunezinkinga.—AbaHluleli 4:4, 5.
UDebora wayehlala esifundeni sezintaba sakwa-Efrayimi, phakathi nemizi yaseBhethele naseRama. Kuleyo ndawo wayehlala ngaphansi komuthi wesundu akhonze abantu njengoba uJehova eyalile. Umsebenzi wakhe wawunzima ngempela, kodwa uDebora akawuvumelanga ukuba umqede amandla. Inkonzo yakhe yayidingeka kakhulu. Empeleni, kamuva waba nengxenye ekubhaleni ingoma ephefumulelwe, kuleyo ngoma washo lokhu ngokuphathelene nabantu bakubo abangathembekile: “Bakhetha onkulunkulu abasha. Yingaleso sikhathi lapho kwaba khona impi emasangweni.” (AbaHluleli 5:8) Ngenxa yokuthi ama-Israyeli ayeka ukukhonza uJehova akhonza abanye onkulunkulu, uJehova wawanikela ezitheni zawo. Inkosi yaseKhanani uJabini yawanqoba ama-Israyeli isebenzisa ujenene wayo onamandla uSisera.
USisera! Lelo gama lilodwa lalibangela ukwesaba nokuthuthumela kuma-Israyeli. Inkolo nesiko lamaKhanani lalinonya, kwakwenziwa umhlatshelo ngezingane futhi kudayiswa umzimba ethempelini. Kwakunjani ukubuswa ujenene waseKhanani nebutho lakhe? Ingoma kaDebora ibonisa ukuthi kwakunzima kakhulu ukuhamba ezweni futhi emaphandleni kwakukhala ibhungane. (AbaHluleli 5:6, 7) Singase sibabone ngeso lengqondo abantu becashe emahlathini nasemagqumeni besaba ukulima noma ukuhlala emaphandleni angenazivikelo, besaba ukuhamba emigwaqweni evulekile futhi besaba ukuhlaselwa, ukulahlekelwa izingane zabo nokudlwengulwa kwamakhosikazi abo. *
Lokho kuhlukumezeka kwaqhubeka iminyaka engu-20, kwaze kwaba yilapho uJehova ebona ubufakazi bokuthi laba bantu abantamo lukhuni base bekulungele ukuphenduka noma njengoba ingoma ephefumulelwe kaDebora noBharaki isho, “Kwaze kwaba yilapho mina, Debora ngisukuma, Kwaze kwaba yilapho ngisukuma njengomama kwa-Israyeli.” Asazi ukuthi uDebora, umkaLapitodi, wayenazo yini izingane, kodwa le nkulumo yayisetshenziswa ngendlela engokomfanekiso. Empeleni uJehova wanika uDebora isabelo sokuvikela isizwe njengomama. Wamthuma ukuba abize indoda enokholo oluqinile, umaHluleli uBharaki futhi ayiyale ukuba imelane noSisera.—AbaHluleli 4:3, 6, 7; 5:7.
UJehova wayala ngoDebora: “Hamba uthi chithi saka eNtabeni iThabori.” UBharaki kwakumelwe aqoqe amadoda angu-10 000 ezizweni ezimbili zakwa-Israyeli. UDebora wachaza isithembiso sikaNkulunkulu sokuthi babezomnqoba uSisera onamandla nezinqola zakhe zempi ezingu-900! Ngokuqinisekile leso sithembiso sammangaza uBharaki. Ama-Israyeli ayengenalo ibutho lempi futhi engenazo izikhali zempi. Noma kunjalo uBharaki wavuma ukuya empini—kuphela uma uDebora eya nabo eNtabeni iThabori.—AbaHluleli 4:6-8; 5:6-8.
Abanye abantu baye bathi uBharaki wayengenalo ukholo ngenxa yalesi sicelo, kodwa lokho akulona iqiniso. UBharaki akazange acele ukuba uNkulunkulu abanike izikhali ezengeziwe. Kunalokho, njengendoda enokholo, wakubona ukubaluleka kokuba nommeleli kaJehova owayezoqinisa yena namadoda ayekanye naye. (Hebheru 11:32, 33) UJehova wabasekela. Wavuma ukuba uDebora ahambe nabo, njengoba uBharaki ayecelile. Nokho uJehova waphefumulela uDebora ukuba abikezele ukuthi impi yayingeke inqotshwe ngesandla sendoda. (AbaHluleli 4:9) UNkulunkulu wanquma ukuthi uSisera omubi wayezobulawa owesifazane!
Ezweni namuhla, abesifazane baphathwa ngendlela engenabulungisa, ngobudlova futhi bayahlukunyezwa. Kuyethukela ukubona abesifazane behlonishwa ngendlela uNkulunkulu afuna ngayo. Nokho uNkulunkulu wamukela abesilisa nabesifazane ngendlela efanayo. (Roma 2:11; Galathiya 3:8) Isibonelo sikaDebora sisikhumbuza ukuthi uNkulunkulu uyababusisa nabesifazane ngamalungelo futhi uyababonisa ukuthi uyabethemba futhi uyabathanda. Kubalulekile ukugwema ukucwaswa kwabesifazane okwandile namuhla ezweni.
“UMHLABA WAZAMAZAMA, NAMAZULU ACONSA”
UBharaki wahamba wayoqoqa ibutho lakhe. Waqoqa amadoda angu-10 000 ayenesibindi sokulwa nebutho likaSisera elinamandla. Njengoba uBharaki ayehola ibutho lakhe, ekhuphuka nalo iNtaba iThabori, kwakumjabulisa ukwazi ukuthi kunomuntu oqinisa ibutho lakhe. Siyafunda: ‘UDebora wenyuka kanye naye.’ (AbaHluleli 4:10) Cabanga nje indlela la masosha akhuthazeka ngayo lapho ebona lona wesifazane onesibindi owayezimisele ukubeka ukuphila kwakhe engozini ngenxa yokholo lwakhe kuJehova uNkulunkulu, ekhuphuka nawo njengoba belibangise eNtabeni iThabori!
Lapho uSisera ethola ukuthi ama-Israyeli ayeqoqe ibutho elalizomelana naye, ngokushesha waqoqa ibutho lakhe. Amakhosi amaningi aseKhanani aba mdibi munye neNkosi uJabini, okungenzeka yayinamandla kakhulu kunawo. Izinqola zikaSisera ezinkulu zazamazamisa umhlaba njengoba ziphokophele phambili empini. AmaKhanani ayeqiniseka ukuthi ayezowanqoba ngokushesha ama-Israyeli angenamandla.—AbaHluleli 4:12, 13; 5:19.
Babezokwenzenjani oBharaki noDebora njengoba isitha sisondela,? Ukube baqhubeka behleli ohlangothini lweNtaba iThabori, babengase babe sethubeni elihle lokunqoba ngoba izinqola zidinga indawo eyisicaba ukuze zikwazi ukuhamba kahle. UBharaki wayezolandela isiqondiso sikaJehova, ngakho walinda izwi elivela kuDebora. Ekugcineni wafika lowo mzuzu. UDebora wathi: “Sukuma, ngoba lolu usuku uJehova azonikela ngalo ngokuqinisekile uSisera esandleni sakho. Akuyena yini uJehova ophumé phambi kwakho?” Sibe sesifunda ukuthi: “UBharaki wehla esuka eNtabeni iThabori elandelwa amadoda ayizinkulungwane eziyishumi.”—AbaHluleli 4:14. *
Amabutho akwa-Israyeli ehla entabeni aya ezansi endaweni eyisicaba, abhekana ngqo nalezo zinqola ezesabekayo zempi. Ingabe uJehova wabasekela njengoba uDebora ayethembisile? Basheshe bayithola impendulo. Siyafunda: “Umhlaba wazamazama, namazulu aconsa.” Ibutho likaSisera eliqhoshayo ladideka. Layidliva imvula. Ngokushesha umhlabathi waphenduka udaka. Kunokuba izinqola ezisindayo zenze izinto zibe lula, zaba yinkinga. Zabhajwa odakeni, zahluleka ukuhamba.—AbaHluleli 4:14, 15; 5:4.
Imvula ayizange imkhathaze uBharaki namadoda ayekanye naye. Babazi ukuthi ibangelwa ubani. Baqonda ngqo emabuthweni amaKhanani. Njengoba ayemelela uNkulunkulu, ama-Israyeli aliqothula lonke ibutho likaSisera. UMfula iKishoni wakhukhula izidumbu zamasosha waziphonsa oLwandle Olukhulu.—AbaHluleli 4:16; 5:21.
Namuhla, uJehova akasazithumeli izinceku zakhe ezimpini ezingokoqobo. Nokho, ucela abantu bakhe ukuba balwe impi engokomoya. (Mathewu 26:52; 2 Korinte 10:4) Uma sizama ukulalela uNkulunkulu namuhla, sima ngasohlangothini lwakhe kuleyo mpi. Sidinga isibindi, ngoba labo abangosohlangothini lukaNkulunkulu namuhla babhekana nokuphikiswa okukhulu. Kodwa uJehova akakashintshi. Usabavikela abantu abanokholo kuye nabathembela kuye njengoDebora, uBharaki namasosha anesibindi akwa-Israyeli wasendulo.
“OBUSISWÉ UKUBEDLULA BONKE PHAKATHI KWABESIFAZANE”
Isitha esisodwa esingumKhanani sabaleka—isitha esibi kunazo zonke! USisera umcindezeli omkhulu wabantu bakaNkulunkulu, wabaleka ngezinyawo. Washiya amabutho akhe ebulawa odakeni, wabaleka engabonwa walibangisa ezizweni eziseduze ezazingamsiza. Njengoba eqhubeka egijima kulelo thafa elivulekile, ekhathazeke ngokuthi amasosha akwa-Israyeli angamfica, wangena ematendeni kaHebhere umKheni owayenze isivumelwano neNkosi uJabini sokuhlala kulelo zwe.—AbaHluleli 4:11, 17.
Ekhathele, uSisera wafika etendeni likaHebhere. Wathola ukuthi uHebhere wayesaphumile. Kodwa uJayeli umkakhe wayekhona. USisera wacabanga ukuthi uJayeli wayezohlonipha isivumelwano esasiphakathi komyeni wakhe neNkosi uJabini. Mhlawumbe kwakungacabangeki kuye ukuthi lona wesifazane angenza noma acabange ngendlela ehlukile kweyomyeni wakhe. Kuyacaca ukuthi uSisera wayengamazi uJayeli! Lona wesifazane wabubona kahle ububi bamaKhanani nendlela ayecindezela ngayo abantu, kungenzeka wabona nokuthi manje kwakumelwe enze isinqumo. Kwakuphakathi kokuthi usiza le ndoda embi noma uthembela kuJehova ukuba amsize abulale lesi sitha sabantu bakaNkulunkulu. Yini ayengayenza? Owesifazane wayengayinqoba kanjani indoda enamandla, eyiqhawe lempi?
UJayeli kwadingeka acabange ngokushesha. Wabonisa uSisera indawo yokulala. USisera wamyala ukuba athi akekho kunoma ubani ombuzayo. UJayeli wamembathisa njengoba elala, kwathi lapho ecela amanzi wamnika ubisi. Ngokushesha uSisera wazumeka, walala zwί. UJayeli wabe esethatha isikhonkwane setende nesando—amathuluzi ayekwazi kahle ukuwasebenzisa. Njengoba eqoshama eduze kwekhanda likaSisera, wayesebhekene nomsebenzi onzima wokukhipha isahlulelo njengommeleli kaJehova. Ukungabaza kwakungasho inhlekelele. Ingabe wacabanga ngabantu bakaNkulunkulu nangendlela le ndoda eye yabahlukumeza ngayo amashumi eminyaka? Noma ingabe wacabanga ngelungelo lokumelela uJehova? Ukulandisa akusho. Esikwaziyo nje ukuthi wasithatha isinyathelo. USisera wafa!—AbaHluleli 4:18-21; 5:24-27.
Kamuva uBharaki wafika kuleyo ndawo ecinga uSisera. Lapho uJayeli embonisa isidumbu esasibethelwe ngesikhonkwane setende, uBharaki waqonda ukuthi isiprofetho sikaDebora sigcwalisekile. USisera iqhawe elinamandla wayebulawe owesifazane! Abagxeki banamuhla baye babiza uJayeli ngamagama okweyisa, kodwa uBharaki noDebora abavumelani nalokho. Engomeni yabo baphefumelelwa ukuba babize uJayeli ngokuthi “obusiswé ukubedlula bonke phakathi kwabesifazane” ngenxa yesenzo sakhe sesibindi. (AbaHluleli 4:22; 5:24) Phawula umoya omuhle kaDebora. Akazange amfele umona uJayeli, kunalokho wayejatshuliswa ukuthi izwi likaNkulunkulu liye lafezeka.
Njengoba esefile uSisera, amandla eNkosi uJabini ancipha kakhulu. Ekugcineni ukucindezelwa amaKhanani kwaphela. Kwaba nokuthula iminyaka engu-40. (AbaHluleli 4:24; 5:31) Yeka indlela uDebora, uBharaki noJayeli ababusiseka ngayo ngokuba nokholo kuJehova uNkulunkulu! Uma silingisa isibonelo sikaDebora, simelele uJehova ngesibindi futhi sikhuthaze abanye ukuba benze okufanayo, uJehova uyosibusisa ngempumelelo—nangokuthula okuhlala njalo.
^ isig. 7 Abanye abaprofethikazi bahlanganisa uMiriyamu, uHulida nenkosikazi ka-Isaya.—Eksodusi 15:20; 2 AmaKhosi 22:14; Isaya 8:3.
^ isig. 9 Ingoma kaDebora ibonisa ukuthi uSisera wayevame ukubuya empini nempango eyayihlanganisa amantombazane, ngezinye ezikhathi isosha laliba namantombazane amabili noma ngaphezulu. Igama elithi “isibeletho” elisetshenziswe kubaHluleli 5:30 libonisa ukuthi labo besifazane babethunjwa ngokuyinhloko ngenxa yezitho zabo zokuzala. Ukudlwengulwa kwakuyinto evamile.
^ isig. 17 Kukhulunywa kabili ngale mpi eBhayibheli—ekulandiseni okusencwadini yabaHluleli isahluko 4 nasengomeni kaDebora noBharaki kusahluko 5. Kokubili lokhu kulandisa kuyavumelana futhi imininingwane engavezwanga kwesinye isahluko iyavela kwesinye.

robotstxt: allowed

filter: keep


text:
Ingabe IBhayibheli Lingangisiza Ngibe Nomndeni Ojabulayo?
Impendulo yeBhayibheli
Yebo. Nazi izeluleko ezimbalwa ezisekelwe eBhayibhelini ezisize izigidi zamadoda nabesifazane ukuba zibe nemindeni ejabulayo:
Shada ngokusemthethweni. Isibopho sokuphila konke osenza ngokushada ngokusemthethweni siyisisekelo somndeni ojabulayo.
—Mathewu 19:4-6.
Bonisa uthando nenhlonipho. Lokhu kuhlanganisa ukuphatha oshade naye ngendlela ongathanda ukuphathwa ngayo.
—Mathewu 7:12; Efesu 5:25, 33.
Gwema amazwi ahlabayo. Khuluma ngendlela enomusa, ngisho nalapho oshade naye esho noma enza okuthile okukuzwisa ubuhlungu. (Efesu 4:31, 32) IzAga 15:1 zithi: “Impendulo, lapho imnene, iyakunqanda ukufutheka, kodwa izwi elibangela ubuhlungu lenyusa intukuthelo.”
Thembekani komunye nomunye. Izenzo zothando nezocansi zibonise kuphela koshade naye. (Mathewu 5:28) IBhayibheli lithi: “Umshado mawuhlonishwe yibo bonke, nombhede womshado ungangcoliswa.”—Hebheru 13:4.
Qeqesha izingane zakho ngothando. Gwema ukuthambisa kakhulu isandla nokuba nokhahlo.
—IzAga 29:15; Kolose 3:21.


text:
Usakhumbula Yini?
Ubuzibala yini izihloko ebeziphuma ku-Nqabayokulinda yezinyanga ezidlulileyo? Nxa kunjalo ungayiphendula yini imibuzo elandelayo:
Yisiphi isono uJesu ayekhuluma ngaso lapho enika iseluleko esikuMathewu 18:15-17?
Wayekhuluma ngezindaba okungadingeka ukuthi abaphambaniseneyo bazilungise bebodwa. Wayengatsho izindaba ezincane nje kodwa wayesitsho izono ezingenza ukuthi omunye asuswe nxa engaphenduki. Ngokwesibonelo wayekhuluma ngezono ezigoqela ubuqili loba ukukhuluma kubi ngomunye umuntu.
Ungenzani ukuze uncedakale nxa ubala iBhayibhili?
Nanku ongakwenza: Dinga izifundo eziqakathekileyo ubone ukuthi okubalayo ungakusebenzisa njani empilweni yakho. Zibuze: ‘Ngingakusebenzisa njani engikufundayo ukuthi ngisize abanye?’ Sebenzisa amanye amathuluzi esilawo ukuze uchwayisise okunengi ngendaba obala ngayo.
Kubi yini ukuthi umKhristu adabuke lanxa ekholwa ukuthi abantu abafileyo bazavuswa?
Ukukholwa ukuthi abafileyo bazavuswa akubukhiphi ubuhlungu bokufelwa. U-Abhrahama wamlilela uSara. (Gen. 23:2) Ngokuhamba kwesikhathi ubuhlungu bokufelwa buba nganeno.
Embonweni kaHezekheli, imelani indoda ethwele uphondo lweyinki yombhali kanye lamadoda ayisithupha athwele izikhali zokuphahlaza?
Wonke amadoda la amela amabutho asezulwini ayezahlanganyela ekubhujisweni kweJerusalema futhi azahlanganyela lapho sekubhujiswa umhlaba lo obuswa nguSathane ngesikhathi se-Amagedoni. Indoda ethwele uphondo lweyinki imela uJesu Khristu ngoba nguye ophathiswe umsebenzi wokubeka uphawu kulabo abazasinda.
IBhayibhili lasinda kuziphi izingozi?
IBhayibhili kalizange litshabalaliswe (1) yikubola kwempahla elalibhalelwa kuyo enjengezikhumba kanye lohlobo lomhlanga oluthiwa yi-papyrus; (2) yizitha ezazigoqela abezombusazwe labafundisi, (3) labantu ababezama ukuntshintsha elikutshoyo.
Yiziphi izindlela umKhristu angazisebenzisa ukuze enze ukuphila kwakhe kube lula?
Hlolisisa izinto ozidingayo, sebenzisa imali ngonanzelelo. Bhala phansi indlela ozasebenzisa ngayo imali. Lahla izinto ongazifuniyo kumbe uzinike abanye, bhadala zonke izikwelede olazo. Zama ukunciphisa isikhathi sakho emsebenzini njalo uhlele ukuthi ungayithuthukisa njani inkonzo yakho.
Kuyini iBhayibhili elithi kuligugu kakhulu ukwedlula igolide loba isiliva?
UJobe 28:12, 15 utshengisa ukuthi ukuhlakanipha okuvela kuNkulunkulu kuligugu kakhulu ukwedlula igolide loba isiliva. Njengoba uqhubeka ukudinga ukuhlakanipha lokhu, zama ukuhlala ulokholo oluqinileyo futhi uthobekile.
Kuqondile yini ukuthi umzalwane agcine indevu lamuhla?
Kwezinye izindawo ukugcina indevu zigelwe kuhle kuyamukelwa futhi kuyahlonipheka njalo akwenzi abantu bangalaleli umlayezo woMbuso. Lanxa kunjalo abanye abazalwane bangakhetha ukuhlala bengelazo indevu. (1 Khor. 8:9) Kwezinye izindawo abantu abakwamukeli ukugcina indevu futhi bakubona kungaqondanga ukuthi amaKhristu azigcine.
Kungani sileqiniso lokuthi indaba kaGoliyathi loDavida yenzakala sibili?
UGoliyathi wayengamamitha angu-2.9 ubude. Lamuhla umuntu omude kulabo bonke emhlabeni ungamamitha angu-2.7. Pho nxa kulomuntu onjalo kungamangalisa yini ukuthi uGoliyathi wayemude kulaye ngamasentimitha angu-20 kuphela? UDavida wake wabakhona sibili ngoba ababona ngezembali bavumbulula umbhalo wakudala okhuluma ngendlu yakhe. UJesu laye wake wakhuluma ngoDavida. Yikho esikuthola kwabezembali kuyavumelana lalokho okutshiwo liBhayibhili.
Ulwazi, ukuzwisisa kanye lokuhlakanipha kutshiyene njani?
Ukuba lolwazi yikuba lemicijo eliqiniso mayelana lodaba oluthile. Ukuzwisisa khona yikuhlanganisa imicijo eliqiniso ubone ukuthi ingenelana njani. Ikanti ukuhlakanipha yikwenelisa ukuhlanganisa ulwazi kanye lokuzwisisa ubusukusebenzisa ngendlela elusizo.


text:
URosslee noDa Gama bamataniswa noSuthu
2012-09-17 12:05
Durban - Limfiliba ikusasa likaRoger Palmgren eqenjini AmaZulu njengoba iqembu liphinde lathelwa induku ngempelasonto, amahlebezi athi kungase kuqashwe uCraig Rosslee kanye no-Owen da Gama.
USuthu luthelwe ngehlazo yiSuperSport United, eyidle ngamagoli amathathu eqandeni, lokhu kushaywa kungokwesine izikhathi zilandelana.
Kuthiwa uPalmgren unukelwa wumnyango njengoba abaphathi boSuthu bezohlangana ukudingida ngokwehluleka kweqembu.
Umthombo oseThekwini utshele abezindaba zeKickOff.com ukuthi kungase kuxoshwe umqeqqeshi bese isikhala sakhe sivalwa nguDa Gama, oseke waqeqesha iPlatinum Stars, Bloemfontein Celtic, Orlando
Pirates kanye neFree State Stars.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Abaphosela amaStandard Bank Proteas balungele ukulwa kanzima ukukhipha ama-wicket angu-10 e-England ukuze banqobe umdlalo wesibili we-Test eeTrent Bridge. u-Alastair Cook (0) no-Keaton Jennings (0) basinde ama-overs amane ngaphambi kokuphela kosuku lwesithathu, futhi kuzomele basinde bebhekene nabahlasela ngebhola ‘abalambile’ futhi abagqugquzeke ukunqoba ngerekhodi lama-runs angu-474.
Ovulela amaProteas, uDean Elgar, uthi ibhola elisha lizobaluleka nge-session yokuqala ngoMsombuluko, kodwa ukholwa ukuthi wonke umuntu ophosayo kuzomele adlale indima ukulinganisa i-series.
“Kuzobanzima ukuthola ama-wicket angu-10,” ngeSonto emuva komdlalo wosuku. “Kusilungele thina, abasiphoselayo babheke lokho. Asifuni ukunqoba i-Test kalula, kumele kube umsebenzi onzima ukunqoba umdlalo we-Test. Silijabulele ikusasa.”
“Ngithanda ukuthi kuwona wonke umuntu (unendima okumele ayidlale) kodwa ibhola elisha likhulu kithina,” esho echaza. “Sibonile kuma-overs amafushane amane esibenawo kusihlwa ukuthi kuningi okusakhona kwi-wicket. Sinabaphosayo abangacikelela isimo kwi-wicket.”
“Kwi-innings yethu yokuqala iningi labadlali abaphosayo badlale indima. Kuyajabulisa ukubona, kuyakutshengisa ukuthi abafana balambile futhi bafuna ukudlala, ngebhola noma bge-bat, bafuna ukwenza umsebenzi.”
u-Hashim Amla (87) no-Elgar (80) baveze ukuqina ngenqondo obekudingeka kwisimo njengoba bahlanganise i-partnership ye-wicket yesibili enesibindi yama-runs angu-135, okubeke isikhonkwana sokuthi bathathe i-declaration ku-343/9. Uyavuma ukuthi isimo sesilula kancane uma ukhuluma ngokushaya, kodwa uthemba ukuthi i-variable bounce kanye nokucikelela phansi kwesimo kuzodlalela ezandleni zabo.
“Ngithemba ukuthi kungamanzima kakhulu kusasa,” u-Elgar ekhuluma ngesimo. “Bekunenselela, ikakhulukazi namhlanje ekuseni nesimo sezulu, ibhola linyakaza kancane futhi sibheke abaphosayo abasezingeni eliphezulu emhlabeni besebenzisa ukuphosa nge-swing. Sisebeze kakhulu, mina no-Hash (u-Amla), asikoranga ngokushesha osukwini kodwa unjalo umdlalo. Sekuhamba kancane futhi sithemba i-wicket ingacikeleleka phansi ihambelane nathi kusasa.”


text:
Ibanjiwe inhlathu ebifuywe yisalukazi
Cornelius Luphahla
ZIKHUZA imihlola izakhamizi zesigabeni seDlawa eNkayi ngemva kokuba esinye isalukazi sakule indawo esikhutshelwe ngabaphurofethi inkalakatha yenhlathu esiphaleni sisithi amafutha ayo ayelapha isidliso.
Indaba le yenzakale emavikini amabili adluleyo lapho uNkosazana Sichelesile Nkomo obanjwe khona egcine inkalakatha yohalabezi lwenhlathu okucatshangelwa ukuthi ubeyisebenzisa ukuginya izifuyo zezinye izakhamizi zivuke kuye, uMthunywa ukuzwile lokhu.
UMthunywa uxhumane loMnumzana Lizwe Moyo oyisakhamuzi sakule indawo walandisa ngokukhitshwa kwenhlathu le ethi uyakholwa ukuthi yayingeyokuganga ngoba basebephelelwe yizifuyo ziginywa yinhlathu.
“Kwathi ngesikhathi kufike abaphurofethi lapha bathi uMaNkomo ulenhlathu esiphaleni laye wavuma.
Ngalesosikhathi bahamba laye emzini wakhe bafika bayibamba babuya layo iphila bazoyibulala bayitshisa.
Ngemva kwalokho babikela izakhamizi ukuthi inyoka le yatshiywa ngumkakhe njalo isebenza ukuginya amathole kanye lembuzi zabantu ziyevukela kuye.
“Lokhu kwenza ngakholwa ukuthi kuliqiniso ngoba sesiphelelwe zimbuzi kanye lamathole kuginywa yinhlathu. Isimanga yikuthi inhlathu zakhona ziyafa ngemva kokuginya isifuyo kodwa kazipheli. Lokhu kusobala ukuthi yisenzo somuntu sibili ngakho ngilethemba lokuthi sesizaphumula,” kutsho uMnu Moyo.
Ebuzwa ngale indaba uNkszn Nkomo uvumile ukuthi yenzakala wathi kodwa inyoka le wayengayazi noma nje esazi ukuthi amafutha ayo ayasebenza kakhulu.
“Inyoka yakhitshwa sibili emzini wami kodwa mina kangiyazi ukuthi yavela ngaphi,” kutsho uNkszn Nkomo.
Usobhuku wakule indawo uMnumzana Danisa Ncube ebuzwa ngale indaba uvumile ukuthi uyayazi njalo iyamethusa.
“Kuliqiniso sibili ukuthi kulenina elibanjwe ngabaphurofethi lilenyoka esiphaleni njalo lami ngangikhona ngakho kuyangimangalisa lokhu,” kuphetha uMnu Ncube.


text:
'IChiefs igaqele oweBlack Leopards kozovala indawo kaYeye'
2016-05-16 14:29
Johannesburg - Kubikwa ukuthi iKaizer Chiefs ibona umdlali weBlack Leopards uSiphelele
Ntshangase njengomdlali efuna avale indawo kaReneilwe Letsholonyane.
ULetsholonyane uzojoyina iSuperSport
United uma inkontileka yakhe isiphela eNaturena ekupheleni kwesizini ngemuva
kokusayina inkontileka yeminyaka emibili naMatsatsantsa.
Funda nalolu daba: IDowns inunusela umgadli ngo-R10m
Ngokomthombo osondelene neChiefs, uNtshangase uyena mdlali
ogaqelwe yilezi zinkunzi zaseSoweto, kubika iKickOff.com.
Ngesonto eledlule iKaizer Chiefs ikuqinisekisile ukuthi uYeye uyalishiya leli qembu yaphinde yabonga ukusebenzisana naye yamfisela nokuhle kodwa ngekusasa lakhe.
– "Like"
ikhasi lethu ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- News24


text:
UMBUZO 7
Ngenzeni Nangigandelelwa Bona Ngihlanganyele Amabhayi?
BEWUZOKWENZA NJANI?
Akhucabange nganapu ubujamo: UNomalanga noThokozani baneenyanga ezimbili kwaphela bathandana, kodwana indlela uNomalanga amthanda ngayo uThokozani uzizwa kwanga sekuminyaka bathandana. Bahlala batlolelana imilayezo, bakhuluma isikhathi eside ngefowunu, ekhabolakhona sebajayelene khulu! Kodwana uThokozani yena akaneliseki ngalokho abakwenzako.
Hlangana neenyanga ezimbilezo ezidlulileko uNomalanga noThokozani bewuzabafumana babambene ngezandla. Begodu nokumangana bebamangana. Kodwana uNomalanga yena wanelisekile ngalokho. Akafuni ukuhlukana noThokozani. Phela akekho umuntu omenza azizwe amuhle begodu aqakatheke ngalendlela uThokozani amenza azizwe ngayo. Uhlala azitjela athi, ‘Mina noThokozani sisemathandweni . . . ’
Nange ukhule ngokwaneleko bona ungathandana nomuntu, bewuzokwenzani ebujamwenobu?
AKHUJAME KANCANI UCABANGISISE!
Nange ungalaleli imithetho yezesayensi ekhuluma ngezinto ezivamileko epilweni, lokho kungakubangela umonakalo omkhulu. Kungenzeka okufanako nalokha nawungalaleli imithetho yeBhayibheli yokuziphatha kuhle, efana nethi: “Khambelani kude nobufebe.”—1 Thesalonika 4:3.
Ucabanga ukuthi imiphumela yokungalaleli imithetho le ingaba yini? IBhayibheli lithi: “Loyo owona ngokwamabhayi wonakalisa umzimbakhe.” (1 Korinte 6:18) Kuliqiniso kangangani lokho?
Irhubhululo litjengisa ukuthi inengi labantu abatjha abahlanganyele amabhayi ngaphambi kokuthi batjhade, baqalana nokhunye kwalokhu okulandelako.
UKUGANDELELEKA. Inengi labantu abatjha abahlanganyele emabhayini ngaphambi kokuthi batjhade bazisola khulu.
UKUNGASATHEMBANI. Abanye ngemva kokuhlanganyela emabhayini bayazibuza ukuthi, ‘Kazi umuntwami lo kukhona na omunye umuntu akhewalala naye ngaphandle kwami?’
UKUKHOHLISEKA. Abantazana abanengi bathanda ukuthandana nomuntu ozobavikela ingasi umuntu ozobagangela. Abesana bona-ke abamthandi umntazana ozokwenza koke abakufunako.
Isiphetho: Nawungahlanganyela emabhayini ungakatjhadi, umotjha into eligugu khulu. (Roma 1:24) Khumbula ukuthi umzimbakho uqakatheke khulu ukuthi ungaze uwulahle ngaleyo ndlela!
Yeke kwenze kwaziwe ukuthi ungakghona ‘ukukhambela kude nobufebe.’ (1 Thesalonika 4:3) Ngelinye ilanga ungatjhada, yeke uzokuba nelungelo lokuhlanganyela amabhayi. Uzokuthabela khulu lokho, ngani ngoba angeze ube nokuzisola namkha utshwenyeke ngemiraro ebakhona ngokuhlanganyela amabhayi kungakathathanwa.—IzAga 7:22, 23; 1 Korinte 7:3.
UCABANGANI?
Umuntu okuthandako angakufaka na ukuphila kwakho engozini?
Umuntu onendaba nawe angabufaka na ubuhlobo bakho noZimu engozini?—Hebheru 13:4.


text:
Isahluko 2
1Nami, bazalwane, ekufikeni kwami kini angifikanga ngobungcweti bokukhuluma nobokuhlakanipha, ngimemezele kini ubufakazi bukaNkulunkulu.
2 Ngokuba nganquma ukuthi angiyikwazi okunye phakathi kwenu, kuphela uJesu Kristu, lowo obethelwe esiphambanweni.
3 Mina ngangikini ngobuthakathaka, nangokwesaba, nangokuthuthumela okukhulu;
4 nokukhuluma kwami nokushumayela kwami akubanga ngamazwi okuhlakanipha ahungayo, kepha kwaba ngesibonakaliso sikaMoya nesamandla,
5 ukuze ukukholwa kwenu kungemi ngokuhlakanipha kwabantu, kume ngamandla kaNkulunkulu.
6 Kepha ukuhlakanipha sikukhuluma phakathi kwabapheleleyo, ukuhlakanipha kambe okungesikho okwalesi sikhathi nokwababusi balesi sikhathi, ababhubhayo.
7 Kodwa sikhuluma ukuhlakanipha kukaNkulunkulu emfihlakalweni efihliweyo uNkulunkulu akumisela ngaphambili kube yinkazimulo yethu, kusukela kwaphakade,
8 okungaziwa namunye wababusi balesi sikhathi; ngokuba uma bebekwazi, babengayikuyibethela esiphambanweni iNkosi yenkazimulo;
9 kepha kunjengokuba kulotshiwe ukuthi: “Lokho iso elingakubonanga, nendlebe engakuzwanga, okungavelanga enhliziyweni yamuntu, uNkulunkulu akulungisela abamthandayo.”
10 Ngokuba kithina uNkulunkulu ukwambulile ngoMoya; ngokuba uMoya uhlolisisa konke, yebo, nokujulileyo kukaNkulunkulu.
11 Ngokuba ngumuphi kubantu owazi okomuntu, uma kungesiye umoya womuntu okuye na? Ngokunjalo nokukaNkulunkulu akwaziwa muntu, kuphela nguMoya kaNkulunkulu.
12 Kepha thina asamukelanga umoya wezwe kodwa umoya ovela kuNkulunkulu, ukuze sikwazi esikuphiwe nguNkulunkulu ngomusa,
13 esikhuluma ngakho futhi, kungengamazwi afundiswa ngukuhlakanipha kwabantu kodwa afundiswa nguMoya, sichaza okomoya ngokomoya.
14 Umuntu wemvelo kakwamukeli okukaMoya kaNkulunkulu, ngokuba kungubuwula kuye; angekuqonde, ngokuba kubonisiswa ngokomoya.
15 Kepha ongowomoya ubonisisa konke, kodwa yena kabonisiswa muntu.
16 Ngokuba ngubani owake wazi umqondo weNkosi ukuba angaze ayifundise na? Kepha thina sinomqondo kaKristu.


text:
Isahluko 21
1
Abantu bakwa-Israyeli babefungile eMispa, bethi: “Akuyikubakho muntu oyakunika owakwaBenjamini indodakazi yakhe ibe ngumkakhe.”
2 Abantu base befika eBethele, bahlala khona kwaze kwahlwa phambi kukaNkulunkulu, baphakamisa izwi labo, bakhala kakhulu.
3 Bathi: “Jehova Nkulunkulu ka-Israyeli, lokhu kwenzelweni kwa-Israyeli ukuba kusilale namuhla esinye isizwe sakwa-Israyeli na?”
4 Kwathi ngakusasa abantu bavuka ekuseni, bakha khona i-altare, banikela ngeminikelo yokushiswa neminikelo yokuthula.
5 Abantwana bakwa-Israyeli bathi: “Yisiphi phakathi kwazo zonke izizwe zakwa-Israyeli esingakhuphukelanga ebandleni kuJehova na?” Ngokuba bebefungile isifungo esikhulu ngaye ongakhuphukeli kuJehova eMispa ukuthi wobulawa nokubulawa.
6 Abantwana bakwa-Israyeli bamhawukela uBenjamini umfowabo, bathi: “Kunqunyiwe namuhla esinye isizwe kwa-Israyeli.
7 Siyakwenze njani ukuba abaseleyo babe nabafazi, lokhu sifungile uJehova ukuthi asiyikubanika amadodakazi ethu abe ngomkabo, na?”
8 Bathi: “Yisiphi kuzo izizwe zakwa-Israyeli esingakhuphukelanga kuJehova eMispa na?” Bheka, akufikanga muntu ekamu ovela eJabeshi Gileyadi ukuya ebandleni.
9 Sebebalwa abantu; bheka, kwakungekho muntu kwabakhile eJabeshi Gileyadi lapho.
10 Inhlangano yathuma khona abantu abayizinkulungwane eziyishumi nambili abangamaqhawe amakhulu, yabayala yathi: “Hambani nibabulale abakhe eJabeshi Gileyadi ngosiko lwenkemba kanye nabesifazane nezingane.
11 Yilokhu eniyakukwenza: Niyakuchitha nokuchitha bonke abesilisa nabo bonke abesifazane abake balala nendoda.”
12 Bafumana phakathi kwabakhileyo eJabeshi Gileyadi izintombi ezintsha ezingamakhulu amane ezingazanga ndoda ngokulala nayo; baziyisa ekamu eShilo elisezweni laseKhanani.
13 Yonke inhlangano yathuma yakhuluma kubantwana bakwaBenjamini ababesedwaleni lakwaRimoni, yamemezela ukuthula kubo.
14 UBenjamini wabuya ngaleso sikhathi; babanika abesifazane ababebasindisile kwabesifazane baseJabeshi Gileyadi; kepha ababanelanga.
15 Abantu bamhawukela uBenjamini, ngokuba uJehova wayenze ukwahlukana ezizweni zakwa-Israyeli.
16 Amalunga enhlangano ayesethi: “Siyakwenze njani ukuba abaseleyo babe nabafazi, lokhu abesifazane bechithiwe kwaBenjamini, na?”
17 Athi: “Nga liba khona ifa labaphunyukileyo bakwaBenjamini, ukuze kungesulwa sizwe kwa-Israyeli.
18 Kepha asinakubanika nokho amadodakazi ethu abe ngomkabo, ngokuba abantwana bakwa-Israyeli babefungile bethi: ‘Makaqalekiswe onika owakwaBenjamini umfazi.’ ”
19 Athi: “Bheka, kukhona umkhosi kaJehova iminyaka ngeminyaka eShilo elingasenyakatho kwaseBethele ngasempumalanga komendo okhuphuka eBethele uya eShekemi nangaseningizimu kwaseLebona.”
20 Abayala abantwana bakwaBenjamini, athi: “Hambani niqamekele ezivinini,
21 nibone: bhekani, uma amadodakazi aseShilo ephuma ukusina lapho kusinwa khona, anophuma ezivinini, nizibambele, kube yilowo nalowo umkakhe kuwo amadodakazi aseShilo, niye ezweni lakwaBenjamini.
22 Kuyakuthi lapho oyise noma abanewabo befika ukuphikisana nathi, sithi kubo: ‘Sinikeni wona ngomusa, ngokuba asithathanga, kwaba yilowo nalowo umkakhe empini, futhi anibanikanga wona; khona ngabe nitholile icala.’ ”
23 Abantwana bakwaBenjamini benze njalo, bazithathela abafazi njengenani labo kwabasinayo, ababaqhwagayo; bahamba, babuyela efeni labo, bakha imizi, bahlala kuyo.
24 Abantwana bakwa-Israyeli bamuka khona ngaleso sikhathi, yilowo nalowo waya esizweni sakhe nasemndenini wakhe, baphuma lapho, yilowo nalowo waya efeni lakhe.
25 Ngalezo zinsuku kwakungekho nkosi kwa-Israyeli; yilowo nalowo wenza okulungile emehlweni akhe.


text:
‘Angazi ukuthi uSenzo wayeboneni kuKelly Khumalo’
2016-06-28 11:30
Durban – Umndeni kaSenzo Meyiwa, ongasekho
emhlabeni, uthi asibaphathanga neze kahle isenzo sikaKelly Khumalo sokukhuluma
ngendodana yabo ngaleya ndlela.
UKhumalo ube nengxoxo ne-MTV Base lapho
ebegeqa khona amagula ngempilo yakhe, kubika iSolezwe.
Kule ngxoxo uKhumalo waveza ukuthi
ukuthanda kwakhe noMeyiwa kwamuchithela isikhathi wathi futhi umufi wayeyixoki
ngoba wamfihlela ukuthi unengoduso.
UKhumalo wakhuluma waze wathi akayifuni
imali yomshwalense eyaphumela indodakazi yakhe ngoba uyakwazi ukuzikhulisela
ingane yakhe.
OLUNYE UDABA: Ngisizwa ukugxila kakhulu kuMdali – Kelly Khumalo
Ubaba kaMeyiwa, uSam, uthe uKhumalo
uyisiqalekiso kubo bewumndeni.
“Uqale wafihla ukuthi obani ababulala
indodana yami, usuka lapho useyokhuluma kanje kumabonakude.
“Kungumthandazo wethu ukuthi uKelly aboshwe
bese eyophendula enkantolo. Sengifisa nokuthi afe uKelly ngoba uyisinengiso
ezimpilweni zethu,” esho.
Uthe akazi ukuthi uMeyiwa wayeboneni
kuKhumalo ngoba ungcolile, uthe futhi uyasola ukuthi uyawaqoma namaphoyisa yingakho
engaboshwa nje.
- News 24


text:
Kuboshwe indoda 'edlwengule' isalukazi
2017-12-18 14:00
East London - Amaphoyisa asebophe indoda eneminyaka engu-36 ubudala eWillowvale, enyakatho ye-East London, ngemuva kwezinsolo zokudlwengula owesifazane oneminyaka engu-72 ubudala.
Okhulumela amaphoyisa uCaptan Jackson Manatha, uthe amaphoyisa aphuthume endaweni yesigameko ngoMgqibelo ngemuva kokuba le ndoda ingene emzini walo wesifazane yamdlwengula.
OLUNYE UDABA:Kuboshwe umdlwenguli nentomb yakhe e-Eastern Cape
UManatha uthe isisulu sikwazile ukubona umsolwa ngemuva kokuba abalekile.
"Amalungu omphakathi afune umsolwa aze amthola. Amaphoyisa abizelwa endaweni yesigameko, umsolwa waboshwa," kusho uManatha.
Umsolwa kulindeleke ukuba avele eNkantolo yeMantshi yaseWillowvale ngoMsombuluko.
UManatha uthe uphenyo luyaqhubeka.
- News24


text:
Owayedlalela iBafana Bafana ubonga impilo kulandela ukuphangwa
2017-12-12 12:31
Johannesburg - Usinde kukubi lowo owayegijima kwiBafana Bafana neMoroka Swallows u-Alfred Maimane Phiri ngesikhathi ehlaselwe yizigebengu ekndaweni yakhe yokucima ukoma zabaleka nemoto yakhe.
UMaine utshele iSowetan ukuthi isigameko senzeke ngemuva kokuba evule iminyango endaweni yakhe yokucima ukoma ese-Alexandra, enyakatho yeGoli, izolo (ngoMsombuluko) ekuseni.
"Kungene amadoda amabili abehlomile. Eyodwa yawo yamukhomba ngesibhamu, wamufuna imali yafuna nokwazi ukuthi singakuphi isisefo.
OLUNYE UDABA:Kubanjwe nephoyisa laseGoli kwabebezama ukuphanga epulazini
"Ngiwatshelile ukutho asiyigcini imali ngaphakathi kodwa aqhuba inkani eyodwa yawo yagcina isisibonile isisefo kodwa bekungekho lutho phakathi," usho njalo.
UMaimane uthe labo shayasibhamu babaleke nemoto yakhe yohlobo lwe-Mercedes-Benza namaselula akhe.
"Awatholanga luthi, abakuthathile amabhodlela kagologo obizayo amaningi. Kudingeke ukuba ngilandele umkhondo wemoto ngisebenzisa ucingo ngabe sengishayela amaphoyisa ucingo ngiwatshela ukuthi abasolwa bakuphi," usho njalo.
Imoto kaPhiri itholakale eKew endaweni eyakhelene ne-Alexandra. Uthe uyabonga ngoba akalimalanga nakuba ebeatshiswa ngokubulawa.
Uphathina wakh anaye kuleli bhizinisi u-Otto Gwambe uthe amakhamera e-CCTV atshengisa ukuthi abasolwa bebemazi abamfunayo.
UCaptain Ali Kodisang wamaphoyisa ase-Alexandra uqinisekise ukuvulwa kwecala okuphanga nokuthungathwa kwabasolwa.
- News24


text:
INQABAYOKULINDA—EFUNDWAYO January 2017
Imagazini le ilezihloko ezizafundwa ngeviki ka-February 27 kusiya ku-April 2, 2017.
Bazinikela Ngokuthanda Kwabo
Odade abanengi abancedisa kwamanye amazwe baqalisa bethikaza ukuhamba kulawomazwe. Kuyini okwabanceda ukuthi baqunge isibindi bacine behamba? Kubancede njani ukuyancedisa kwamanye amazwe?
“Themba KuJehova Wenze Okulungileyo”
UJehova uzimisele ukusisiza nxa sihlangana lezinhlupho eziphezu kwamandla ethu. Loba kunjalo ukhangelele ukuthi sizame ukwenza esenelisa ukukwenza. Umbhalo wethu womnyaka ka-2017 usinceda njani ukuthi sizimisele ukwenza okulungileyo?
Sebenzisa Kuhle Inkululeko Yakho Yokuzikhethela
Kuyini inkululeko yokuzikhethela njalo iBhayibhili lisitshelani ngayo? Singatshengisa njani ukuthi siyayihlonipha inkululeko yabanye yokuzikhethela?
Kungani Kuqakathekile Ukuzithoba?
Kutshoni ukuzithoba njalo kugoqelani? Kungani kuqakathekile ukuthi amaKhristu azithobe?
Izinto Ezingenza Kube Nzima Ukuzithoba
Kuyini okungasinceda ukuthi siqhubeke sizithoba nxa izimo zethu zingantshintsha, nxa sinconywa loba sichothozwa kumbe nxa kumele senze isinqumo?
Izinto Lezi Ziphathise Abantu Abathembekileyo
Abazalwane asebekhulile bangabanceda njani abasakhulayo ukuthi bafanele ukuphatha imisebenzi etshiyeneyo? Abazalwane abasesebatsha bona bangatshengisa njani ukuthi bayabahlonipha asebekhulile abangaphansi kwabo?
Ubukwazi Yini?
Endulo abantu babewuthwala njani umlilo nxa besuka endaweni ethile besiya kwenye?


text:
VUKANI! No. 4 2016 | Ongakwenza Ukuze Ube Lemikhuba Emihle
Kungelani lokuthi uyakunanzelela kumbe hatshi okwenza nsukuzonke kuqondiswa yimikhuba olayo
ISIHLOKO ESISEKUQALISENI
Ongakwenza Ukuze Ube Lemikhuba Emihle
Woba leqiniso lokuthi imikhuba olayo iyakunceda kulokuthi ikulimaze.
ISIHLOKO ESISEKUQALISENI
1 Ungazikhami
Ukulahla imikhuba emibi lokufunda emitsha akwenzakali ngelanga elilodwa. Bona ukuthi ungenzani ukuze uhlele kuhle.
ISIHLOKO ESISEKUQALISENI
2 Balekela Okungakuphambanisa
Zifake esimeni esizakwenza wenelise ukuba lemikhuba emihle.
ISIHLOKO ESISEKUQALISENI
3 Ungakhalali
Akumelanga ukhalale lanxa kunzima ukuba lemikhuba emihle loba ukutshiya emidala!
IBhayibhili Lithini Ngobutabane?
IBhayibhili kalibuvumeli yini ubutabane? IBhayibhili lithi izitabane kumele zibandlululwe yini?
OKUNCEDA IMULI
Ungenzani Izimo Zingantshintsha?
Untshintsho ngeke ulubalekele. Khangela ukuthi abanye benzani ukuze baphumelele.
IZINDAWO LAMASIKO
Ukwethekelela Kwele-Kyrgyzstan
Abantu beKyrgyz baziwa ngokuba lomusa lenhlonipho. Yiwaphi amasiko abawalandelayo ezimulini zabo?
UMBONO WEBHAYIBHILI
Ubuhle
Amamagazini kanye lama-TV enza abantu babe lombono ongaqondanga ngendaba yobuhle.
KWAZENZAKALELA YINI?
Impilo Yenyeza Okuthiwa Yi-Periodical Cicada
Okumangalisayo ngempilo yezibungu lezi yikuthi zibonakala okwamaviki amalutshwana kuphela kanye ngemva kweminyaka engu-13 loba engu-17.
Okunengi okutholakala ku-Internet
Abasakhulayo Bakhuluma Ngokukholwa KuNkulunkulu
Kuvidiyo le ethatha imizuzu emithathu abasakhulayo basitshela izizatho ezenza bakholwe kuNkulunkulu.


text:
Kuboshwe 107 ngokufa kowesifazane
2013-01-09 08:01
Johannesburg - Abantu ababalelwa ku-107, baboshiwe mayelana necala lokubulawa kowesifazane waseMadadana ngaseBizana, e-Eastern Cape, obulawe ngokudliswa ushevu.
NgoMsombuluko, iqulu labahlali ligasele emzini wowesifazane oneminyaka engu-49 ubudala, limsola ngokufihla indoda ethize, ebisolwa ngokudlwengula ibulale intombazane eneminyaka engu-18 ubudala, kusho okhulumela amaphoyisa uCaptain Mlungisi Mathidane.
Iqulu liphoqe lona wesifazane ukuthi aphuze ushevu, ngemuva kwesikhathi lona ube eseshona ekhala ngamajaqamba esiswini.
Indoda esolwa ngokudlwengula, yona yaboshwa ngesonto eledlule, namanje isavalelwe esitokisini.
Iqulu elihlasele owesifazane lihlanganisa abesilisa abangu-38 nabesifazane abangu-69, bonke bazovela ngaphambi kweNkantolo yeMantshi eBizana, ngoLwesithathu.
Abasolwa babhekene necala lokubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isahluko 33
1
Nasi isibusiso uMose, umuntu kaNkulunkulu, abusisa ngaso abantwana bakwa-Israyeli, engakafi; wathi:
2 “UJehova wavela eSinayi, wabaphumela evela eSeyiri, wanyampuza entabeni yasePharanu, weza ephuma ezigidini zendawo engcwele; ngakwesokunene sakhe kwavutha umlilo.
3 Yebo, uyazithanda izizwe, bonke abangcwele bakhe basesandleni sakho; bahlala ngasezinyaweni zakho, bamukele okwamazwi akho.
4 UMose wasiyaleza umthetho, ifa lenhlangano kaJakobe.
5 Waba yinkosi eJeshuruni, lapho izinhloko zabantu zazibuthene, zonke izizwe zakwa-Israyeli zindawonye.
6 “Makaphile uRubeni, angafi; amadoda akhe abe ngumumo omkhulu.”
7 Nalokhu wathi ngoJuda: “Yizwa, Jehova, izwi likaJuda, umlethe kubantu bakubo; izandla zakho mazimlwele, ube lusizo kwabamelene naye.”
8 NgoLevi wathi: “AmaThumimi nama-Urimi akho akuye othembekileyo wakho, owamvivinya eMasa, owaphikisana naye ngasemanzini aseMeriba,
9 owathi ngoyise nangonina: ‘Angibabonanga,’ angabavuma futhi abafowabo, angabazi abantwana bakhe, ngokuba baliqaphele izwi lakho, bagcina isivumelwano sakho.
10 Bafundisa uJakobe izahlulelo zakho, no-Israyeli umthetho wakho; babeka impepho phambi kwamakhala akho, nomnikelo oshiswa wonke e-altare lakho.
11 Busisa, Jehova, amandla akhe, uyamukele imisebenzi yezandla zakhe; sicila ukhalo lwabo abamvukelayo, nolwabamzondayo, ukuba bangaphindi bavuke.”
12 NgoBenjamini wathi: “Othandiweyo kaJehova uyakuhlala elondwa nguye; uyamsibekela usuku lonke, ahlale phakathi kwamahlombe akhe.”
13 NgoJosefa wathi: “Izwe lakhe malibusiswe nguJehova ngamagugu asezulwini, nangamazolo, nangotwa olwenabileyo phansi,
14 nangamagugu ezithelo zelanga, nangamagugu ezinhlamvu zenyanga,
15 nangezinto ezinqabileyo zezintaba zamandulo, nangamagugu amagquma angunaphakade,
16 nangamagugu omhlaba nokugcwala kwawo, nangentando enhle yowahlala esihlahleni; isibusiso masifike ekhanda likaJosefa nasokhakhayini lowahlukaniswa nabafowabo.
17 Izibulo lenkunzi yakhe liludumo lwakhe, nezimpondo zenyathi ziyizimpondo zakhe; uyakuqhubukusha ngazo izizwe zonke ekugcineni komhlaba; zinjalo izigidi zakwa-Efrayimi, zinjalo izinkulungwane zakwaManase.”
18 NgoZebuloni wathi: “Yenama, Zebuloni, ekuphumeni kwakho, nawe Isakare, ematendeni akho.
19 Bayakubizela izizwe entabeni, bahlabele khona imihlatshelo yokulunga; ngokuba bayakumunca inala yezilwandle, nengcebo ethukusiweyo yesihlabathi.”
20 NgoGadi wathi: “Makabusiswe owandisa uGadi: uhlezi njengengonyamakazi, udwengula ingalo nokhakhayi.
21 Wazikhethela isabelo sokuqala, ngokuba sasigodliwe lapho isabelo somahluleli; wahamba nezinhloko zabantu, wafeza ukulunga kukaJehova, nezahlulelo zakhe kanye no-Israyeli.”
22 NgoDani wathi: “UDani uyibhongo lengonyama, elixhumayo, liphuma eBashani.”
23 NgoNafetali wathi: “Nafetali, wanelisiwe ngomusa, ugcwele isibusiso sikaJehova: yidla wena intshonalanga neningizimu.”
24 Ngo-Asheri wathi: “U-Asheri makabusiswe phezu kwabantwana, amukeleke kubafowabo, acwilise unyawo lwakhe emafutheni.
25 Imigoqo yakho iyakuba ngeyensimbi neyethusi, nanjengezinsuku zakho oba njalo amandla akho.
26 “Akakho ofana noNkulunkulu, Jeshuruni, okhwela izulu ukuyokusiza, nomkhathi ngokuphakama kwakhe.
27 UNkulunkulu wasendulo uyisiphephelo, nangaphansi zikhona izingalo ezingunaphakade; wazixosha izitha phambi kwakho, wathi: ‘Chitha.’
28 U-Israyeli usehlezi elondekile; umthombo kaJakobe wahlukene wodwa ezweni lamabele nelewayini; yebo, amazulu akhe aconsisa amazolo.
29 Ubusisiwe wena Israyeli; ngubani ofana nawe, isizwe esisindisiwe nguJehova oyisihlangu sosizo lwakho, oyinkemba yakho ephakanyisiweyo. Izitha zakho ziyakuzithobela wena, unyathele izindawo zabo eziphakemeyo.”


text:
Isahluko 20
1
UJehova wakhuluma kuJoshuwa, wathi:
2 “Khuluma kubantwana bakwa-Israyeli ngokuthi: ‘Zimiseleni imizi yokuphephela engakhuluma ngayo kini ngesandla sikaMose
3 ukuba umbulali obulala umuntu ngesiphosiso kungengamabomu abalekele khona, yona ibe yisiphephelo kumphindiseli wegazi.
4 “ ‘Obalekelayo komunye waleyo mizi uyakuma ngasesikhaleni sesango lomuzi, akhulume indaba yakhe ezindlebeni zamalunga alowo muzi, angene naye emzini, amuphe indawo ukuba ahlale phakathi kwabo.
5 Uma umphindiseli wegazi emxosha, awayikumnikela umbulali esandleni sakhe, ngokuba wambulala umakhelwane wakhe kungengamabomu ebekade engamzondi.
6 Uyakuhlala kulowo muzi aze eme phambi kwenhlangano ukuba kuthethwe icala, kuze kufe umpristi omkhulu okhona ngalezo zinsuku, andukuba umbulali abuye, afike kowakhe umuzi, nakweyakhe indlu, yebo, kulowo muzi abaleka kuwo.’ ”
7 Bangcwelisa iKedeshi laseGalile ezintabeni zakwaNafetali, neShekemi ezintabeni zakwa-Efrayimi, neKiriyati Araba eliyiHebroni ezintabeni zakwaJuda.
8 Phesheya kweJordani ngaseJeriko ngasempumalanga bamisa iBeseri ehlane ethafeni esizweni sakwaRubeni, neRamoti kwaGileyadi esizweni sakwaGadi, neGolanu eBashani esizweni sakwaManase.
9 Leyo yayiyimizi emiselwe bonke abantwana bakwa-Israyeli nabafokazi ababegogobele phakathi kwabo, ukuze yilowo nalowo obulele umuntu ngesiphosiso abalekele khona, angafi ngesandla somphindiseli wegazi, aze eme phambi kwenhlangano.


text:
Isahluko 12
1
USamuweli wathi kuye wonke u-Israyeli: “Bhekani, ngilalele izwi lenu kukho konke enikushiloyo kimi, ngibekile inkosi phezu kwenu.
2 Manje bhekani, inkosi iyahamba phambi kwenu; mina sengimdala, ngiyimpunga; nanka amadodana ami akini; ngihambile phambi kwenu kwasebusheni bami kuze kube namuhla.
3 Bhekani, ngilapha: fakazani ngami phambi kukaJehova naphambi kogcotshiweyo wakhe ukuthi ngithathe inkabi kabani, ngithathe imbongolo kabani, ngikhohlisile ubani, ngicindezele ubani, ngamukele umvuzo esandleni sikabani ukuba ngifihle amehlo ami ngawo na? Ngiyakukubuyisela kini.”
4 Bathi: “Awusikhohlisanga, awusicindezelanga, awamukelanga lutho esandleni samuntu.”
5 Wayesethi kubo: “UJehova ungufakazi ngani, nogcotshiweyo wakhe ungufakazi namuhla ukuthi anifumananga lutho esandleni sami.” Bathi: “Ungufakazi.”
6 USamuweli wathi kubantu: “NguJehova, yena owabeka oMose no-Aroni nowakhuphula oyihlo ezweni laseGibithe.
7 Kalokhu yimani ukuba ngiphendulane nani phambi kukaJehova ngezenzo zonke ezilungileyo zikaJehova azenza kini nakoyihlo.
8 “Lapho uJakobe esefikile eGibithe, oyihlo bakhala kuJehova, uJehova wathuma oMose no-Aroni abakhipha oyihlo eGibithe, babahlalisa kule ndawo.
9 “Kepha bakhohlwa uJehova uNkulunkulu wabo, wathengisa ngabo esandleni sikaSisera induna yempi yaseHasori, nasesandleni samaFilisti, nasesandleni senkosi yakwaMowabi, balwa nabo.
10 Bakhala kuJehova, bathi: ‘Sonile, ngokuba simshiyile uJehova, sakhonza oBali no-Ashitaroti; kodwa kalokhu sophule esandleni sezitha zethu, siyakukukhonza.’
11 UJehova wayesethuma oJerubali, noBedani, noJefta, noSamuweli, wanophula esandleni sezitha zenu nxazonke, nahlala nalondeka.
12 “Kepha lapho nabona uNahashi inkosi yabantwana bakwa-Amoni ephuma ukulwa nani, nathi kimi: ‘Hhayi, kepha masibuswe yinkosi,’ ingani uJehova uNkulunkulu wenu wayeyinkosi yenu.
13 Manje nansi inkosi eniyikhethileyo neniyicelileyo; bhekani, uJehova ubekile inkosi phezu kwenu.
14 Uma nimesaba uJehova, nimkhonze, nilalele izwi lakhe, ningahlubuki esiyalezweni sakhe, khona nina nenkosi yenu ebusa phezu kwenu niyakulandela uJehova uNkulunkulu wenu;
15 kepha uma ningalaleli izwi likaJehova, nihlubuke esiyalezweni sikaJehova, khona isandla sikaJehova siyakumelana nani, njengalokho samelana nawoyihlo.
16 “Ngalokho yimani nibone le nto enkulu ayakuyenza uJehova phambi kwamehlo enu.
17 Angithi kuyisikhathi sokuvuna ukolweni namuhla na? Ngiyakukhuleka kuJehova ukuba athume ukuduma nemvula, nazi, nibone ukuthi okubi kwenu enikwenzile emehlweni kaJehova ngokucela inkosi kukhulu.”
18 USamuweli wayesekhuleka kuJehova; uJehova wathuma ukuduma nemvula ngalolo suku; bonke abantu besaba kakhulu uJehova noSamuweli.
19 Bonke abantu bathi kuSamuweli: “Khulekela izinceku zakho kuJehova uNkulunkulu wakho ukuba singafi, ngokuba senezele kuzo zonke izono zethu ububi bokuzicelela inkosi.”
20 USamuweli wathi kubantu: “Ningesabi; impela nenzile konke lokho okubi; kepha ningaphambuki ekumlandeleni uJehova, kodwa mkhonzeni uJehova ngayo yonke inhliziyo yenu;
21 yebo, ningaphambuki ukuba nilandele izinto eziyize ezingenakusiza nezingenakophula, ngokuba ziyize.
22 Ngokuba uJehova akayikushiya abantu bakhe ngenxa yegama lakhe elikhulu, lokhu kwakukuhle kuJehova ukuzenzela nina nibe ngabantu bakhe.
23 Futhi nami, makube kude nami ukuba ngone kuJehova ngokuyeka ukunikhulekela; kakhulu ngiyakunifundisa indlela enhle nelungileyo.
24 Yesabani uJehova kuphela, nimkhonze ngeqiniso ngenhliziyo yenu yonke, ngokuba bhekani okukhulu anenzele khona.
25 Kodwa uma nisenza okubi, niyakubhubha nina nenkosi yenu.”


text:
Kuboshwe 4 ngokuthunjwa kwengane
2012-12-06 07:37
Johannesburg - Kuboshwe abantu abane abangabokufika kulandela ukuthunjwa kwengane yentombazane eneminyaka eyisikhombisa ubudala ngaphandle kwesikole efunda kuso, kusho amaphoyisa aseGauteng.
Umama ohlala nale ngane ubeyiyisa esikoleni eWaterkloof Primary School ePitoli ngabo-07:30 ngoLwesithathu ngesikhathi ithathwa ngamadoda amane, kusho uCaptain Pinky Tsinyane.
La basolwa bathe bangamaphoyisa, bazama ukubopha le ngane izandla bayivala namehlo.
Kube sekuthushuka ubaba wale ngane esikhaleni wase eyithatha wakhala amaphepha.
Abanye abazali babe sebehlaba umkhosi emaphoyiseni.
“Amaphoyisa asathungatha ingane nobaba wayo, 42, okuthiwa bahambe ngeMercedes Benz enezinombolo ezithi SPR 947 GP. Amaphoyisa akholelwa ekutheni uzama ukweqa kuleli nengane."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Indawo lapho kuxoxixwasana khona yesichazamazwi sesiZulu sakwa-Oxford
Indawo lapho kuxoxixwasana khona yesichazamazwi sesiZulu sakwa-Oxford
-
Okwakamuva kakhulu ngokuthi Sibusiso August 2017 Ukubuka okungu-1.2K Ukuphawula okungu-28 Amaphoyinti angu-4
-
Okwakamuva kakhulu ngokuthi Sibusiso July 2017 Ukubuka okungu-2.2K Ukuphawula okungu-1 Amaphoyinti angu-5
-
Iqaliswe ngu-KatherineSoroya March 2016 Ukubuka okungu-73 Ukuphawula okungu-0 Amaphoyinti angu-0
-
Okwakamuva kakhulu ngokuthi Banini December 2017 Ukubuka okungu-50 Ukuphawula okungu-3 Amaphoyinti angu-0
-
Okwakamuva kakhulu ngokuthi Sibusiso June 2017 Ukubuka okungu-50 Ukuphawula okungu-1 Amaphoyinti angu-0
-
Okwakamuva kakhulu ngokuthi Sibusiso June 2017 Ukubuka okungu-112 Ukuphawula okungu-6 Iphoyinti elingu-1
-
Okwakamuva kakhulu ngokuthi Sibusiso April 2017 Ukubuka okungu-137 Ukuphawula okungu-5 Amaphoyinti angu-0
-
Okwakamuva kakhulu ngokuthi Sibusiso April 2017 Ukubuka okungu-193 Ukuphawula okungu-4 Iphoyinti elingu-1
-
Iqaliswe ngu-Sibusiso January 2017 Ukubuka okungu-74 Ukuphawula okungu-0 Amaphoyinti angu-0
-
Okwakamuva kakhulu ngokuthi Sibusiso December 2016 Ukubuka okungu-111 Ukuphawula okungu-1 Amaphoyinti angu-0
-
Iqaliswe ngu-Sibusiso October 2016 Ukubuka okungu-164 Ukuphawula okungu-0 Amaphoyinti angu-0
-
Iqaliswe ngu-Sibusiso October 2016 Ukubuka okungu-60 Ukuphawula okungu-0 Amaphoyinti angu-0
-
Iqaliswe ngu-Sibusiso September 2016 Ukubuka okungu-122 Ukuphawula okungu-0 Amaphoyinti angu-0
-
Okwakamuva kakhulu ngokuthi Sibusiso September 2016 Ukubuka okungu-63 Ukuphawula okungu-1 Amaphoyinti angu-0
-
Okwakamuva kakhulu ngokuthi Sibusiso September 2016 Ukubuka okungu-209 Ukuphawula okungu-1 Amaphoyinti angu-2
-
Iqaliswe ngu-Sibusiso July 2016 Ukubuka okungu-79 Ukuphawula okungu-0 Amaphoyinti angu-0
-
Iqaliswe ngu-Sibusiso June 2016 Ukubuka okungu-47 Ukuphawula okungu-0 Amaphoyinti angu-0
-
Okwakamuva kakhulu ngokuthi Sibusiso May 2016 Ukubuka okungu-90 Ukuphawula okungu-2 Amaphoyinti angu-0
-
Okwakamuva kakhulu ngokuthi Siyamamkela May 2016 Ukubuka okungu-81 Ukuphawula okungu-2 Iphoyinti elingu-1
-
Okwakamuva kakhulu ngokuthi Sibusiso April 2016 Ukubuka okungu-70 Ukuphawula okungu-1 Iphoyinti elingu-1
-
Isimemezelo Sibusiso IzihumushoOkwakamuva kakhulu ngokuthi Sibusiso March 2016 Ukubuka okungu-103 Ukuphawula okungu-3 Amaphoyinti angu-0
-
Iqaliswe ngu-Sibusiso February 2016 Ukubuka okungu-104 Ukuphawula okungu-0 Amaphoyinti angu-0


text:
Isahluko 8
1
Ngomnyaka wesithathu wokubusa kwenkosi uBelishasari kwabonakala kimi mina Daniyeli umbono emva kwalokho okwabonakala kimi kuqala.
2 Ngabona embonweni; kwase kuthi ekuboneni kwami ngangiseShushani endlini yenkosi esifundeni sase-Elamu; ngabona-ke embonweni, ngangisemfuleni i-Ulayi.
3 Ngase ngiphakamisa amehlo ami, ngabona; bheka, kwakumi phambi komfula inqama inezimpondo ezimbili; lezo zimpondo ezimbili zazithaphile, kepha olunye lwaluthaphe kunolunye, oluthaphileyo lwavela muva.
4 Ngabona inqama iqhubukusha ngasentshonalanga, nangasenyakatho, nangaseningizimu; kwakungekho silo ebesinokuma phambi kwayo, kwakungekho ongophula esandleni sayo, kepha yenza njengentando yayo, yazikhulisa.
5 Ngisacabanga, bheka, kwavela impongo ngasentshonalanga ebusweni bawo wonke umhlaba, ingawuthinti umhlaba kodwa; impongo yayinophondo oluqhamileyo emkhathini wamehlo ayo.
6 Yafika enqameni eyayinezimpondo ezimbili, engayibona imi phambi komfula, yatheleka kuyo ngokufutheka kwayo okunamandla.
7 Ngayibona isondela kakhulu enqameni, yababa ngayo, yayishaya inqama, yazaphula izimpondo zayo ezimbili; kwakungekho mandla enqameni okuma phambi kwayo, kepha yayiphonsa phansi, yayinyathela, kwakungekho ongayophula inqama esandleni sayo.
8 Impongo yayisizikhulisa kakhulu; kwathi lapho isinamandla, uphondo olukhulu lwaphuka; esikhundleni salo kwamila ezine ziqhamela ngasemimoyeni yomine yezulu.
9 Kolunye lwazo kwamila uphondo oluncane olwakhula kakhulu ngaseningizimu, nangasempumalanga, nangasezweni elihle.
10 Lwakhula kwaze kwaba nasebandleni lasezulwini, lwaphonsa phansi okunye kwebandla, okwezinkanyezi, lwakunyathela.
11 Yebo, lwazikhulisa kwaze kwaba nasesikhulwini sebandla, lwasaphuca umnikelo oshiswa imihla yonke, nendawo yendlu yaso engcwele yaphonswa phansi.
12 Kwabekwa impi yokulwa kanye nomnikelo oshiswa imihla yonke ngesiphambeko: lwaphonsa phansi iqiniso, lwenza njengentando yalo, lwaba nempumelelo.
13 Ngase ngizwa ongcwele ekhuluma, nomunye ongcwele wathi kulowo owakhuluma: “Uyakuba khona kuze kube nini lo mbono womnikelo oshiswa imihla yonke, nesiphambeko esichithayo sokuba kukhashelwe indlu engcwele nempi, kunyathelwe phansi, na?”
14 Wathi kimi: “Koze kube yizikhathi zokuhlwa nezokusa eziyizinkulungwane ezimbili namakhulu amathathu; bese yihlanjululwa indlu engcwele.”
15 Kwathi sengiwubonile umbono mina Daniyeli, ngafuna ukuwuqonda; bheka, kwase kumi phambi kwami kungathi isimo somuntu.
16 Ngezwa izwi lomuntu phakathi kwe-Ulayi elalimemeza lathi: “Gabriyeli, menze lo ukuba aqonde umbono.”
17 Wayesesondela lapho ngimi khona; lapho esefika, ngashaywa luvalo, ngawa ngobuso bami; kepha wathi kimi: “Qonda, ndodana yomuntu, ngokuba umbono ungowesikhathi sokuphela.”
18 Esakhuluma nami, ngalala ubuthongo obukhulu, ubuso bami bubheke phansi; kepha wangithinta, wangimisa lapho kade ngimi khona.
19 Wathi: “Bheka, ngiyakukwazisa okuyakwenzeka ngasekupheleni kwentukuthelo, ngokuba kungokwesikhathi sokuphela.
20 Inqama oyibonileyo inezimpondo ezimbili, zingamakhosi aseMediya nasePheresiya.
21 Impongo iyinkosi yaseJavini; uphondo olukhulu olusemkhathini wamehlo ayo luyinkosi yokuqala.
22 Kepha olwaphukileyo, esikhundleni salo okwavela ezine, kuyakuvela imibuso emine esizweni salo, ingenamandla alo kodwa.
23 “Ekugcineni kokubusa kwayo, lapho izihlubuki seziphelele, inkosi elukhuni ngobuso, eqonda izimfumbe, iyakuvela.
24 Iyakuba namandla amakhulu, ingenamandla eyokuqala kodwa; iyakuchitha ngokumangalisayo, iphumelele ukukwenza; iyakuchitha abanamandla nabantu abangcwele.
25 Ngokuhlakanipha kwayo iyakuphumelelisa inkohliso esandleni sayo, izikhulise enhliziyweni yayo, ichithe abaningi ekuthuleni; iyakumelana nesikhulu sezikhulu, ichotshozwe kungengasandla.
26 “Imibono yakusihlwa neyasekuseni esilandiwe iqinisile, kepha gcina wena umbono, ngokuba ungowezinsuku eziningi.”
27 Mina Daniyeli ngase ngiphela amandla, ngagula izinsuku ezithile; ngavuka, ngenza umsebenzi wenkosi; ngamangala ngombono, kwakungekho owuqondayo.


text:
************** Abalwa impi yenkululeko abahlanu - uMnu. Douglas Mahiya, uFrancis Nhando, Victor Matematanda, Headman Moyo loHoyini Samuel Bhila - bakhangelelwe ukuya emthethwandaba lamuhla ukuyakhonona ngokuqhatshwa komele umtshutshisi welizwe, uMnu. Ray Goba, abathi akumelanga abesewofisini leyo. Abahlanu laba betheswa icala lokuthethisa uMongameli Robert Mugabe.
********* Inhlanganiso yabosomabhizimusi eye Zimbabwe National Chamber of Commerce ilobelana isivumelwano lenhlanganiso zeSouth Africa sokuthenga lokuthengiswa kwempahla etshiyeneyo.
********* INational Gallery ye Zimbabwe ikhuthaza ukulondolozwa kwamasiko lemikhuba yesintu kumbukiso othakazelelwa ngabantu oqhubekela phambili eHarare otshengisa impahla yesintu ehambelana lamasiko lemikhuba kazulu.
********* Sizahlolisisa imizano kahulumende yokudinga imali yesizwe ngokukhuphula imithelo yegwayi lokunye okufanayo.
********** KuLivetalk lamuhla kuhlelo lwabasakhulayo olwe The Connection sixoxa ngesimo sabaculi, okubazwayo lokunye okwenziwa yisizalwane zeZimbabwe. Lithini ngabaculi labanye abenza okufanayo okokubaphilisa? Lingakhuthwa yilezindaba lezinye kuStudio 7 ngo half past 7 ntambama kumagagasi athi 909 am, 4930, 6065, 15460 lo 13860 kilohertz kuShortwave. Sitholakala njalo kuWhats’app lakuFacebook ekhasini lethu ele VOA Ndebele.


text:
Isahluko 24
1
Emihleni yakhe kwenyuka uNebukadinesari inkosi yaseBabele; uJehoyakimi wayeyinceku yakhe iminyaka emithathu; wayesebuya, wamhlubuka.
2 UJehova wathuma kuye amaviyo amaKaledi, namaviyo ama-Aramu, namaviyo abakwaMowabi, namaviyo abantwana bakwa-Amoni, wawathuma kuJuda ukumchitha njengezwi likaJehova alikhulumayo ngesandla sezinceku zakhe abaprofethi.
3 Impela kwaba khona lokho kwaJuda ngezwi likaJehova ukubasusa ebusweni bakhe ngenxa yezono zikaManase njengakho konke akwenzileyo,
4 nangenxa yegazi elingenacala alichithayo, ngokuba wagcwalisa iJerusalema ngegazi elingenacala, lokhu uJehova akavumanga ukukuthethelela.
5 Ezinye izindaba zikaJehoyakimi nakho konke akwenzayo angithi kulotshiwe encwadini yezindaba zemihla ngemihla yamakhosi akwaJuda na?
6 UJehoyakimi wayeselala koyise; uJehoyakini indodana yakhe waba yinkosi esikhundleni sakhe.
7 Inkosi yaseGibithe ayiphindanga futhi ukuphuma ezweni lakubo, ngokuba inkosi yaseBabele yayithathile konke okwakungokwenkosi yaseGibithe, kusukela emfuleni waseGibithe kuze kube semfuleni u-Ewufrathe.
8 UJehoyakini wayeneminyaka eyishumi nesishiyagalombili ekuqaleni kwakhe ukubusa, wabusa izinyanga ezintathu eJerusalema; igama likanina lalinguNehushita indodakazi ka-Elinathani waseJerusalema.
9 Wenza okubi emehlweni kaJehova njengakho konke akwenzileyo uyise.
10 Ngaleso sikhathi izinceku zikaNebukadinesari inkosi yaseBabele zenyukela eJerusalema, umuzi wavinjezelwa.
11 UNebukadinesari inkosi yaseBabele weza emzini, izinceku zakhe zisawuvimbezele.
12 UJehoyakini inkosi yakwaJuda waphuma, waya enkosini yaseBabele, yena nonina, nezinceku zakhe, nezikhulu zakhe, nezinduna zakhe; inkosi yaseBabele yamthatha ngomnyaka wesishiyagalombili wokubusa kwakhe.
13 Yakhipha khona yonke ingcebo yendlu kaJehova nengcebo yendlu yenkosi, yahlahlela zonke izinto zegolide uSolomoni inkosi yakwa-Israyeli azenzileyo ethempelini likaJehova njengokukhuluma kukaJehova.
14 Yathumba lonke iJerusalema, nazo zonke izikhulu, nawo onke amaqhawe anamandla, abathunjwa abayizinkulungwane eziyishumi, nezinyanga zonke zemisebenzi, nabakhandi; akushiywanga muntu ngaphandle kwabantu abayizimpofana bezwe.
15 Yathumba uJehoyakini, yamyisa eBabele; nonina wenkosi, nabafazi benkosi, nezinduna zayo, nabakhulu bezwe yabamukisa ngokubathumba eJerusalema, yabayisa eBabele.
16 Onke amadoda anamandla, ayizinkulungwane eziyisikhombisa, nezinyanga, nabakhandi, abayinkulungwane, bonke bengamaqhawe azilungiselele ukulwa, nabo inkosi yaseBabele yabayisa eBabele ngokubathumba.
17 Inkosi yaseBabele yambeka uMathaniya, uyisekazi, inkosi esikhundleni sakhe, yaguqula igama lakhe laba nguSedekiya.
18 USedekiya wayeneminyaka engamashumi amabili nanye ekuqaleni kwakhe ukubusa, wabusa iminyaka eyishumi nanye eJerusalema; igama likanina lalinguHamithali, indodakazi kaJeremiya waseLibina.
19 Wenza okubi emehlweni kaJehova njengakho konke akwenzileyo uJehoyakimi.
20 Ngokuba kwenzeka lokho eJerusalema nakwaJuda ngenxa yentukuthelo kaJehova, waze wabalahla ebusweni bakhe; uSedekiya wayihlubuka inkosi yaseBabele.


text:
Isahluko 8
1Ngalezo zinsuku sekukhona futhi isixuku esikhulu singenakudla, wabiza abafundi bakhe, wathi kubo:
2 “Ngiyasihawukela isixuku, ngokuba sekuyizinsuku ezintathu sihlezi kimi, singenanto yokudla.
3 Uma ngibamukisa, baye ekhaya bengadlanga, bayakuphela amandla endleleni, ngokuba abanye babo bavela kude.”
4 Abafundi bakhe bamphendula bathi: “Umumtu angatholaphi lapha ehlane izinkwa zokusuthisa laba na?”
5 Wababuza wathi: “Ninezinkwa ezingaki na?” Bathi: “Eziyisikhombisa.”
6 Wayala isixuku ukuba sihlale phansi; wazithabatha izinkwa eziyisikhombisa, wabonga, wazihlephula, wanika abafundi bakhe ukuba bababele; basabela isixuku.
7 Babe nezinhlanzana eziyingcosana futhi; esezibusisile wathi abababele nazo.
8 Badla, basutha, babutha imvuthuluka eseleyo, amaqoma ayisikhombisa.
9 Babengathi izinkulungwane ezine; wabamukisa.
10 Wayesengena masinyane emkhunjini kanye nabafundi bakhe, weza ezweni laseDalmanutha.
11 Khona kwafika abaFarisi, baqala ukuphendulana naye befuna kuye isibonakaliso esivela ezulwini, bemlinga.
12 Wabubula emoyeni wakhe, wathi: “Lesi sizukulwane sifunelani isibonakaliso na? Ngiqinisile ngithi kini: Lesi sizukulwane asiyikunikwa sibonakaliso.”
13 Wabashiya, wabuye wangena emkhunjini, wamuka, waya ngaphesheya.
14 Kepha babekhohliwe ukuphatha izinkwa, bengenalutho, isinkwa sisinye kuphela emkhunjini.
15 Wayesebayala ethi: “Anobheka nixwaye imvubelo yabaFarisi nemvubelo kaHerode.”
16 Baphendulana bodwa, bathi abanazinkwa.
17 UJesu ekwazi wathi kubo: “Yini ukuba niphendulane ngokuthi aninazinkwa na? Anikaboni, anikaqondi, na? Inhliziyo yenu iselukhuni na?
18 Ninamehlo aniboni yini, ninezindlebe anizwa na? Anikhumbuli yini
19 mhla ngihlephulela abayizinkulungwane eziyisihlanu izinkwa eziyisihlanu ukuthi nabutha iziqabetho ezingaki ezigcwele imvuthuluka na?” Bathi kuye: “Ishumi nambili.”
20 “Mhla ziyisikhombisa kwaba yizinkulungwane ezine, nabutha amaqoma amangaki agcwele imvuthuluka na?” Bathi: “Isikhombisa.”
21 Wathi kubo: “Anikaqondi na?”
22 Bafika eBetsayida. Base beletha kuye impumputhe, bamncenga ukuba ayiphathe.
23 Wayibamba impumputhe ngesandla, wayiholela ngaphandle komuzi, wafela amathe emehlweni ayo, wabeka izandla phezu kwayo, wayibuza wathi: “Ubona utho na?”
24 Yabheka, yathi: “Ngibona abantu, ngibabona behamba; kungathi yizihlahla.”
25 Khona waphinda wabeka izandla phezu kwamehlo ayo, yabhekisisa, yasinda, yabonisisa konke.
26 Wayithumela ekhaya layo, wathi: “Ungangeni emzini wabantu.”
27 UJesu wayesephuma kanye nabafundi bakhe, waya emizini yaseKesariya Filipi. Besendleleni, wababuza abafundi bakhe, wathi kubo: “Abantu bathi ngingubani na?”
28 Bamtshela bathi: “UJohane uMbhapathizi;” abanye bathi: “Ngu-Eliya;” abanye bathi: “Ngomunye wabaprofethi.”
29 Wayesebabuza ethi: “Nina-ke nithi ngingubani na?” UPetru waphendula, wathi kuye: “Wena unguKristu.”
30 Wabayalisisa ukuba bangatsheli muntu ngaye.
31 Khona waqala ukubafundisa ukuthi iNdodana yomuntu imelwe ukuhlupheka ngokuningi, ilahlwe ngamalunga nabapristi abakhulu nababhali, ibulawe, ivuswe emva kwezinsuku ezintathu.
32 Leli zwi walikhuluma ngokusobala. UPetru wamthatha, waqala ukumkhuza.
33 Kepha waphenduka, wabheka abafundi bakhe, wamkhuza uPetru, wathi: “Buyela emva kwami, Sathane, ngokuba awuqondi okukaNkulunkulu kepha okwabantu.”
34 Wayesebiza isixuku nabafundi bakhe, wathi kubo: “Uma umuntu ethanda ukuza emva kwami, makazidele, athabathe isiphambano sakhe, angilandele.
35 Ngokuba yilowo nalowo othanda ukusindisa ukuphila kwakhe uyakulahlekelwa yikho; kepha olahlekelwa ngukuphila kwakhe ngenxa yami nangenxa yevangeli uyakukusindisa.
36 Ngokuba kuyakumsizani umuntu ukuzuza izwe lonke, alahlekelwe ngukuphila kwakhe, na?
37 Yingabe angakhiphani umuntu, kube yisihlengo sokuphila kwakhe, na?
38 Ngokuba yilowo nalowo onezinhloni ngami nangamazwi ami kulesi sizukulwane esiphingayo nesonakeleyo, neNdodana yomuntu iyakuba nezinhloni ngaye, lapho iza ngenkazimulo kaYise kanye nezingelosi ezingcwele.”


text:
BAZOBE besina bededelana abaculi bomasikandi ngoMfumfu (Okthoba) enkundleni yezemidlalo i-Moses Mabhida eThekwini.
Lokhu kuzokwenzeka emva kokuba sekujikelezwe amahositela ezindaweni eziningi khonalapha e-KZN, lapho amaqembu amasikandi esuke edlana imilala eqhudelana ukuze athole ithuba lokuba nawo anandise kulo mcimbi omkhulukazi.
Ngokusho kukaMnu Sabelo Shabalala ongumhleli wawo lo mcimbi ozoba ziyi-10 kuMfumfu, leli khonsathi lenzeka minyaka yonke kanti futhi kuzobe sekuyisiwombe seshumi (10) lo mcimbi wenzeka kulo nyaka.
Okunye okuzohlaba umxhwele izibukeli nabathandi bomculo kamasikandi ukubona okukuqala iqembu la Mageza Amahle lizobe inandisa okukuqala ngaphandle kuka Mtshengiseni Gcwensa owaziwa ngele Ndidane. Leli qembu lizobe liholwa uPotso Ngobese obengumculi obelekelela kulo leli qembu ngesikhathi Indidane isadla anhlamvana.
Kuzokhumbuleka ukuthi Indidane idlule emhlabeni esibhedlela saseDundee ngenyanga kaNtulikazi emva kokubangwa nezibi isikhathi eside. Ufihlwe ekhaya lapho engumnsinsi wokuzimilela khona eMsinga.
Eqhuba uShabalala uthe okuye kwenzeke, bahambela amahositela wonke lapho kuba khona amaqembu aqhudelanayo.
“Amaqembu ayaqhudelana kuze kufike esigabeni lapho kusala amaqembu amathutha kuphela. La maqembu amathathu aye athole ithuba lokukwazi ukuthi nawo abe ngamanye amaqembu azonandisa kule ndumezulu yomcimbi,” kusho yena.
Oyimenenja yeqembu la Mageza uMnu Alpha Nxumalo uthe uyakuqinisekisa ukuthi leli qembu libuye ngezinkani kanti futhi wathi osezolihola leli qembu le-Ndidane nguye uNgobese.
“Amageza azophinde akhiphe icwecwe lawo ngo Zibandlela,” kusho uNxumalo.
Abaculi abazobe benandisa kule khosathi uShwi NoMtekhala, Khuzani Mpungose, Mj ikijelwa, Ichwane Lebhaca, Imfezemnyama, AmaSAP, Qhoshangokwenzakwakhe, Ngelo V, Osaziwayo, Thokozani Langa, Buselaphi, Umajotha, Igcokama Elisha, Mathelente, Sgwebo Sentambo, Ithwasa Lekhansela.
Abasakazi abazobe bephethe uhlelo futhi beyingxenye yalo mcimbi, abasakazi boKhozi FM oNgizwe “ Zulu Charmer” Mchunu noBheka Mchunu nomsakazi we Zululand FM uNonhlanhla “ Mdonso” Ngcobo.
Amathikithi ayatholakala e-Computicket naseShoprite/ Checkers ngo-R100 ngalinye


text:
Isahluko 22
1
“Uma umuntu eba inkabi noma imvu, ayihlabe, noma athengise ngayo, uyakukhokha inkabi ngezinkabi eziyisihlanu, nemvu ngezimvu ezine.
2 “Uma isela lificwa lisafohla, lishaywe lize life, akuyikuba yicala legazi maqondana nalo.
3 Uma ilanga lase liphumile phezu kwalo, kuyakuba yicala legazi phezu kwalo. Isela liyakukhokha nokukhokha; uma lingenalutho, kuyakuthengiswa ngalo ngenxa yokweba kwalo.
4 “Uma okwebiweyo kufunyaniswa esandleni salo kuphilile, noma kuyinkabi, noma kuyimbongolo, noma kuyimvu, liyakukhokha kuphindwe kabili.
5 “Uma umuntu eklabisa ensimini noma esivinini, aziyeke nje izinkomo zakhe zize zidle ensimini yomunye, uyakukhokha nokukhokha ngokuhle kwensimu yakhe nangokuhle kwesivini sakhe.
6 “Uma kuvela umlilo, uvuthe emeveni kuze kushe izinhlanga zamabele, noma amabele angakavunwa, noma insimu, othungele umlilo uyakukhokha impela.
7 “Uma umuntu enikeza kumakhelwane wakhe imali noma impahla ukuba ayilondoloze, bese yebiwa endlini yalowo muntu, isela, uma lifunyanwa, liyakukhokha kuphindwe kabili.
8 Uma isela lingafunyanwa, umninindlu uyakusondela kuNkulunkulu, kubonwe ukuba akafakanga yini isandla sakhe empahleni yomakhelwane wakhe.
9 Ngezindaba zonke zamacala, eyenkabi, neyembongolo, neyemvu, neyengubo, neyento elahlekileyo, umuntu asho ngayo ukuthi ngeyakhe, indaba yabo bobabili iyakuza phambi kukaNkulunkulu; olahlwa nguNkulunkulu uyakumkhokhela umakhelwane wakhe kuphindwe kabili.
10 “Uma umuntu enikeza kumakhelwane wakhe imbongolo, noma inkabi, noma imvu, noma kungaba yisilwane sini, ukuba akulondoloze, bese kufa, noma kulimala, noma kuphangwa, kungabonwa muntu,
11 kuyakunquma isifungo sikaJehova phakathi kwabo bobabili sokuthi akasifakanga yini isandla sakhe empahleni yomakhelwane wakhe; umniniyo uyakusamukela isifungo, angayikhokhi.
12 Kepha uma yebiwe kuye impela, uyakumkhokhela umniniyo.
13 Uma idweshuliwe, makayilethe ibe ngufakazi, angakhokhi okudweshuliweyo.
14 “Uma umuntu etsheleka impahla yomunye, bese yilimala noma ifa, umniniyo engekho, nayo uyakuyikhokha nokuyikhokha.
15 Uma umniniyo enayo, akayikuyikhokha; uma yayiqashiwe, imali yokuqasha makayikhokhe.
16 “Uma umuntu eyenga intombi engesiyo ingoduso, alale nayo, uyakuyilobola ibe ngumkakhe.
17 Uma uyise ala impela ukumnika yona, uyakukhokha imali elingene nokulotsholwa kwezintombi.
18 “Ungavumi ukuba umlumbikazi aphile.
19 “Olala nesilwane wobulawa nokubulawa.
20 “Ohlabela abanye onkulunkulu ngaphandle kukaJehova yedwa uyakubhujiswa nokubhujiswa.
21 “Awuyikukhathaza umfokazi, ungamcindezeli, ngokuba naningabafokazi ezweni laseGibithe.
22 “Aniyikuhlupha mfelokazi nentandane.
23 Uma ubahlupha nakanjani, bakhale kimi nakancane, ngiyakuzwa nokuzwa ukukhala kwabo;
24 ulaka lwami luyakuvutha, ngikubulale ngenkemba; omkenu babe ngabafelokazi, abantwana benu babe yizintandane.
25 “Uma utsheleka ompofu wabantu bami okuwe imali, awuyikumphatha njengabatshelekisi; ningabizi nzalo kuye.
26 Uma uthatha ingubo yomakhelwane wakho, ibe yisibambiso, uyakuyibuyisela kuye lingakashoni ilanga;
27 ngokuba iyisimbozo sakhe esisodwa, iyisambatho somzimba wakhe; uyakulala ngani na? Kuzakuthi nxa ekhala kimi, ngizakumuzwa, ngokuba nginomusa.
28 “Awuyikuthuka uNkulunkulu, ungaqalekisi induna yabantu bakini.
29 “Awuyikulibala neminikelo yamabele neyewayini. Wonginika izibulo emadodaneni akho.
30 Uyakwenze njalo nangezinkomo zakho nangezimvu zakho: liyakuhlala kunina izinsuku eziyisikhombisa; ngosuku lwesishiyagalombili wonginika lona.
31 “Niyakuba ngabantu abangcwele kimi; ngalokho aniyikudla nyama yesilwane esidweshulwe endle, kepha anoyiphonsa ezinjeni.


text:
Isahluko 14
1
“Ningabantwana bakaJehova uNkulunkulu wenu; aniyikuzisika, ningaziphuculi phezu kwamehlo enu ngenxa yabafileyo.
2 Ngokuba ningabantu abangcwele kuJehova uNkulunkulu wenu; uJehova unikhethile nibe yisizwe senzuzo yakhe ngaphezu kwezizwe zonke ezisebusweni bomhlaba.
3 “Ungadli into enengekayo.
4 Nazi izilwane eningazidla: inkomo, nemvu, nembuzi,
5 nendluzele, nensephe, nenxala, nempala, nempalampala, newula, negogo.
6 Ningadla nezilwane ezahlukanisa inselo, ezidabula inselo kabili, ezetshisayo kuzo izilwane.
7 Nokho lezi aniyikuzidla kwezetshisayo nakuzo ezidabula inselo: ikamela, nonogwaja, nembila, ngokuba ziyetshisa, zingahlukanisi kodwa inselo; zingcolile kini;
8 nengulube, ngokuba iyahlukanisa inselo, ingetshisi kodwa; ingcolile kini; aniyikuyidla inyama yazo, ningathinti izidumbu zazo.
9 “Lezi ningazidla kuzo zonke ezisemanzini: zonke ezinamaphiko nezingcwecwe;
10 zonke ezingenamaphiko nazingcwecwe ningezidle; zingcolile kini.
11 “Ningadla kuzo zonke izinyoni ezihlambulukileyo.
12 Kodwa yilezi eningayikudla kuzo: ukhozi, nenqe, nengqungqulu,
13 nesiphungumangathi, noheshe, nonhloyile ngezinhlobo zakhe,
14 nawo onke amagwababa ngezinhlobo zawo,
15 nentshe, nenkovana, nenkanku, noklebe ngezinhlobo zakhe,
16 nesikhova, nomxwagele, nefukezi,
17 nevuba, nophalane, nomphishamanzi,
18 nonogolantethe, nonozalizingwenya ngezinhlobo zakhe, noziningweni, nelulwane.
19 “Nezilwanyana zonke ezinamaphiko zingcolile kini: azinakudliwa.
20 Kepha ezinyonini zonke ezihlambulukileyo ningadla.
21 “Aniyikudla lutho lwengcuba; ungamnika umfokazi ophakathi kwamasango akho ukuba akudle, noma uthengise ngakho kowezizwe, ngokuba wena uyisizwe esingcwele kuJehova uNkulunkulu wakho. Awuyikupheka izinyane lembuzi obisini lukanina.
22 “Uyakunikela ngokweshumi kwazo zonke izithelo zembewu yakho, lokho okuvela ensimini iminyaka ngeminyaka,
23 ukudle phambi kukaJehova uNkulunkulu wakho endaweni ayakuyikhetha yena ukuba igama lakhe lihlale kuyo, okweshumi kwamabele akho, nokwewayini lakho, nokwamafutha akho, nokwamazibulo ezinkomo zakho, nokwawezimvu zakho, ukuba ufunde ukumesaba uJehova uNkulunkulu wakho njalo.
24 Uma indlela ikude nawe, ungenamandla okukuthwala, ngokuba ikude kakhulu nawe indawo uJehova uNkulunkulu wakho ayakuyikhetha ukuba alibeke kuyo igama lakhe, lapho uJehova uNkulunkulu wakho ekubusisa,
25 uyakukwenana ngemali, uyisonge imali esandleni sakho, uye endaweni uJehova uNkulunkulu wakho ayakuyikhetha,
26 uthenge ngaleyo mali noma intoni umphefumulo wakho oyithandayo, izinkabi, noma izimvu, noma iwayini, noma uphuzo olunamandla, noma intoni umphefumulo wakho oyifunayo, udle khona phambi kukaJehova uNkulunkulu wakho, wename, wena nabendlu yakho;
27 nomLevi ophakathi kwamasango akho awuyikumeyisa, ngokuba akanasabelo nafa nawe.
28 “Ngasekugcineni kweminyaka emithathu njalo uyakukhipha konke okweshumi kwezithelo zakho ngawona lowo mnyaka, ukubekelele phakathi kwamasango akho;
29 nomLevi, lokhu engenasabelo nafa nawe, nomfokazi, nentandane, nomfelokazi, abangaphakathi kwamasango akho, bayakuza, badle, basuthe ukuba uJehova uNkulunkulu wakho akubusise emsebenzini wonke wesandla sakho owenzayo.


text:
Isahluko 3
1
Kwasuka u-Eliyashibi umpristi omkhulu nabafowabo abapristi, balakha iSango Lezimvu, balingcwelisa, bamisa izivalo zalo, yebo, kwaze kwaba naseMbhoshongweni KaHameya ababewungcwelisa, kwaze kwaba naseMbhoshongweni KaHananeli.
2 Eceleni kwakhe kwakha abantu baseJeriko, naseceleni kwabo kwakha uZakuri indodana ka-Imri.
3 ISango Lezinhlanzi lakhiwa ngamadodana kaHasenawa; abeka imishayo yalo, bamisa izivalo zalo nezihluthulelo zalo nemigoqo yalo.
4 Eceleni kwabo kwalungisa uMeremoti, indodana ka-Uriya kaHakhosi. Eceleni kwabo kwalungisa uMeshulamu indodana kaBerekiya kaMeshezabeli. Eceleni kwabo kwalungisa uSadoki indodana kaBahana.
5 Eceleni kwabo kwalungisa abaseThekhowa, kepha abakhulu babo abafakanga izintamo zabo emsebenzini wenkosi yabo.
6 ISango Elidala lalungiswa nguJoyada indodana kaPhaseya nanguMeshulamu indodana kaBesodeya, babeka imishayo yalo, bamisa izivalo zalo nezihluthulelo zalo nemigoqo yalo.
7 Eceleni kwabo kwalungisa uMelathiya waseGibeyoni, noJadoni waseMeronoti, amadoda aseGibeyoni naseMispa, phansi kwesihlalo sombusi phesheya koMfula.
8 Eceleni kwabo kwalungisa u-Uziyeli indodana kaHarihaya wabakhandi begolide. Eceleni kwakhe kwalungisa uHananiya wabathaki. Baliyeka iJerusalema kwaze kwaba soGangeni Olubanzi.
9 Eceleni kwabo kwalungisa uRefaya indodana kaHure, umbusi wenxenye yesifunda saseJerusalema.
10 Eceleni kwakhe kwalungisa uJedaya indodana kaHarumafi malungana nendlu yakhe. Eceleni kwakhe kwalungisa uHathushi indodana kaHashabineya.
11 UMalikhiya, indodana kaHarimi, noHashubi, indodana kaPhahati Mowabi, balungisa elinye ibanga noMbhoshongo Wamaziko.
12 Eceleni kwabo kwalungisa uShalumi indodana kaHaloheshi, umbusi wenxenye yesifunda saseJerusalema, yena namadodakazi akhe.
13 ISango Lesigodi lalungiswa nguHanuni nabakhe eZanowa; balakha, bamisa izivalo zalo nezihluthelelo zalo nemigoqo yalo, nezingalo eziyinkulungwane zogange kwaze kwaba seSangweni Lomquba.
14 ISango Lomquba lalungiswa nguMalikhiya, indodana kaRekabi, umbusi wesifunda saseBeti Hakeremi; walakha, wamisa izivalo zalo nezihluthulelo zalo nemigoqo yalo.
15 ISango Lomthombo lalungiswa nguShaluni, indodana kaKholi Hoze, umbusi wesifunda saseMispa; walakha, walifulela, wamisa izivalo zalo nezihluthulelo zalo nemigoqo yalo, nogange lwaseChibini laseShela ngasensimini yenkosi, kwaze kwaba sezikhwelweni ezehla emzini kaDavide.
16 Emva kwakhe kwalungisa uNehemiya indodana ka-Azibuki, umbusi wenxenye yesifunda saseBeti Suri, kwaze kwaba sendaweni malungana namathuna kaDavide, nasechibini elimbiweyo, naseNdlini Yamaqhawe.
17 Emva kwakhe kwalungisa amaLevi, uRehumi indodana kaBani. Eceleni kwakhe kwalungisa uHashabiya, umbusi wenxenye yesifunda saseKeyila esifundeni sakhe.
18 Emva kwakhe kwalungisa abafowabo, uBavayi indodana kaHenadadi, umbusi wenxenye yesifunda saseKeyila.
19 Eceleni kwakhe kwalungisa u-Ezeri indodana kaJeshuwa, umbusi waseMispa, elinye ibanga malungana nommango oya endlini yezikhali eNqutshini.
20 Emva kwakhe kwalungisa nokulungisa uBaruki indodana kaZabayi elinye ibanga, kusukela eNqutshini kuze kube semnyango wendlu ka-Eliyashibi umpristi omkhulu.
21 Emva kwakhe kwalungisa uMeremoti, indodana ka-Uriya kaHakhosi, elinye ibanga, kusukela emnyango wendlu ka-Eliyashibi kuze kube sekugcineni kwendlu ka-Eliyashibi.
22 Emva kwakhe kwalungisa abapristi, abantu basethafeni.
23 Emva kwabo kwalungisa oBenjamini noHashubi malungana nendlu yabo. Emva kwabo kwalungisa u-Azariya indodana kaMahaseya ka-Ananiya eceleni kwendlu yakhe.
24 Emva kwakhe kwalungisa uBinuwi indodana kaHenadadi elinye ibanga, kusukela endlini ka-Azariya kuze kube seNqutshini, kuze kube naseGumbini.
25 UPhalali, indodana ka-Uzayi, wayemalungana neNqubu nombhoshongo ophumeleleyo endlini yenkosi engasenhla ngasegcekeni letilongo. Emva kwakhe nguPhedaya indodana kaPharoshi.
26 AmaNethini ayehlezi e-Ofeli kwaze kwaba sendaweni malungana neSango Lamanzi ngasempumalanga nombhoshongo ophumeleleyo.
27 Emva kwakhe kwalungisa abaseThekhowa elinye ibanga malungana nombhoshongo omkhulu ophumeleleyo kwaze kwaba sogangeni lwase-Ofeli.
28 Phezu kweSango Lehhashi kwalungisa abapristi, kwaba yilowo nalowo malungana nendlu yakhe.
29 Emva kwabo kwalungisa uSadoki indodana ka-Imeri malungana nendlu yakhe. Emva kwakhe kwalungisa uShemaya indodana kaShekaniya, umlindi weSango langaseMpumalanga.
30 Emva kwakhe kwalungisa uHananiya, indodana kaShelemiya, noHanuni, indodana yesithupha kaSalfi, elinye ibanga. Emva kwakhe kwalungisa uMeshulamu indodana kaBerekiya malungana nekamelo lakhe.
31 Emva kwakhe kwalungisa uMalikhiya, omunye wabakhandi begolide, kwaze kwaba sendlini yamaNethini neyabathengi malungana neSango Lokubala, kwaze kwaba nasekamelweni eliphezulu laseGumbini.
32 Phakathi kwekamelo eliphezulu laseGumbini neSango Lezimvu kwalungisa abakhandi begolide nabathengi.


text:
Wolfenstein: The Old Blood Free CD Key (Keygen)
Sethula kini Wolfenstein brand-new and ngcono: The Old Blood Key Generator Tool.The Key Generator kusemqoka, 100 % ahlanzekile futhi aphephile, virus khulula, isebenza ngokushelela ngaphandle kwezinkinga nhlobo, masonto onke olusha, bonke okhiye cd asukume unique … Dala 100 % sokusebenza kanye esizwakalayo cd-okhiye usebenzisa Wolfenstein samanje: The Old ukhiye Blood generator futhi ufake umdlalo isiqophi ngaphandle kokuchitha yimuphi cent ngoba. Behold everyone, the key generator you all have been waiting for is here! I am uqobo ujabula the game efana gamers premium lokususa nezindleko. Idivayisi ingalandwa ku isixhumanisi ngezansi. Ngaphambi thwebula ngomusa ufunde indlela ukusilandela ukuvimbela noma yimuphi udaba.
Thwebula Wolfenstein: The Old Blood for FREE
Ukuthi yini ngempela eyenza kube ngcono kakhulu wukuthi ikhi eyodwa ingasetshenziswa walabo kokuba eseveza. The best kakhulu Ngithanda nale divayisi, nevertheless, Luyiqiniso ukuthi njalo ilungisa uhlu lwayo olude okwamanje wezimfihlo olusemthethweni izimfihlo ngisho amasha angaphezu nsuku zonke. Izimfihlo more kusikisela abantu abaningi bakwazi ukujabulela umdlalo ividiyo for yokuthopha.
Uma uke elakhiwe ukhiye on akekho yakho siqu ngokuqinisekile babe nekhono athole ukuthi ikhodi kusebenze futhi– kunjani ukuthenga umdlalo-software, ungumnikazi Wolfenstein: The Old Blood cd key, kodwa awudingi ukuba akhokhe sipho omuhle kakhulu cash ngoba. Secret bese yakopishwa noma igcinwe ibe ifayela umbhalo ukuze zisetshenziswe kamuva.
Keygen Screenshot
We hlola lokhu cd generator key ngaphambi ukwenza kube umphakathi, futhi konke singase is 'Get it manje'. It ukusebenzisa Proxy yethu futhi Anti-Ban Systems, Ngakho akudingeki ukuba ukugcizelela mayelana Origin yakho noma Steam account.Key Generator ingenye umbhangqwana kwamadivaysi nisebenzela lapho futhi kungani ukuthenga uma ungathola kuzo for nhlobo free and 100 % working.
Lokhu generator ukhiye umkhiqizo simple Wolfenstein main: The Old Blood CD Keys. Uma ocushiwe ungalanda umdlalo bese ukudlala it on the official Steam / Origin amaseva noma ezitolo PlayStation / Xbox. Game yakho izogcinwa olusha nezimagqabhagqabha lwamanje esebenzisa Steam-Origin. Amakhodi Wadala ngokuqinisekile ukusebenza emhlabeni wonke, it akanayo izivimbelo endaweni.
Hack ithimba lethu zokwazi aqhephukile wathola indlela yokuwuthola Wolfenstein: The Blood Old– amaseva futhi empeleni siye got cishe 800.000 secrets item cd for ezisekelweni ezahlukene. Kuleli umzuzu sisekela nje PC Windows, PlayStation 3/4 and Xbox 360/ONE. Lo amakhodi mkhiqizo zimba eqolo kakhulu nokuthi kungani thina ngibanike for free kakhulu everyones. We are extremely happy that we can share it with you.
Video Gameplay
Into Ngiqinisile, nevertheless, is that I, kanye nanye buddies ziye empeleni kakade ihlolwe leli fayela futhi kuze kube manje asizange uyitholile ngempela software isicelo ezisolisayo noma elimazayo amagciwane. Okhiye Ikhishwa uzosebenza emhlabeni wonke, akanawo yimuphi umkhawulo isifunda. Yeah wonke amakhodi wadala nje okukodwa. Niyaziswa qiniseka ukuthi have.net Framework 4.5 wamisa. Ikhodi yethu generator incumbi yokulandwayo.
Mayelana Keygen
A generator key, ngokuvamile ngu- Keygen, wuhlelo eba unique, ukusebenza umkhiqizo okhiye isicelo software, isiqophi imidlalo kanye nezinhlelo isicelo yokusebenza software systems.Most adinga isihluthulelo umkhiqizo noma ezinye uhlobo ikhodi isethaphu ngaphambi ungenza ukusetshenziswa kohlelo kangaka kokuba ithuluzi kubanga ngempela akungabazeki ukuthi kongiwe wena imali eningi, ikakhulukazi uma uke empeleni esikhokhiwe for uhlelo noma video game kodwa walahlekelwa ukushintshwa code.So ukuyifinyelela kanye nokuyilondoloza ujabulele! Sicabanga ngobuqotho ukuthi amadili olukhulu kuwe ngokuqinisekile uzothola ziwusizo, usazise ukuthi yini oyikholelwayo.
Download Imiyalelo:
We layisha "Wolfenstein: The Old Blood Key Generator"Ukuze (mediafire v2) to be long as possible online and available for download..


text:
Kuhlengwe amantombazane asemancane emzini wabaqwayizi
2017-07-21 19:28
Johannesburg - Amaphoyisa aseBloemfontein ahlenge amantombazane amathathu emzini wabaqwayizi okuZastron Street, ngemuva kokuba amaphoyisa egasele khona kungazelele muntu ngoLwesine, kubika iBloemfontein Courant.
Kuboshwe owesilisa odabuka eNigeria ngecala lokushushumbisa abantu nokuqhuba ibhizinisi lamayengandoda.
Le ndoda kulindeleke ukuba ivele eNkantolo yeMantshi yaseBloemfontein ngoMsombuluko wangomhlaka-24 Julayi.
Okhulumela amaphoyisa, uChaka Marope, uthe ibhilidi okutholakale kulo la mantombazane sekunesikhathi amaphoyisa eliqaphile njengoba bekusolwa ukuthi yilapho okucasha khona izigebengu nabaqwayizi futhi kuphinde kugcinwe kulo impahla eyebiwe, izidakamizwa kanye nokunye okungekho emthethweni.
OLUNYE UDABA:Isalukazi sebenzisa umuzi waso njengendawo yokusebenza abaqwayizi
"Kuhlengwe amantombazane aneminyaka ephakathi kwengu-16 nengu-21 ubudala, ngemuva kwezinsolo zokukhiyelwa kwelinye lamagumbi okusolwa ukuthi lisetshenziswa njengendawo yabaqwayizi.
"Kuphinde kusolakale nokuthi izisulu bezigcinwe kuleli gumbi ngaphandle kwemvume yazo izinyanga eziyisithupha zisebenzela umnikazi wendawo ebezigcinwe kuyo.
"La mantombazane akhululiwe ahanjiswa emakubo eMangaung," kusho uMarope.
- News 24


text:
Ushaqekile usomabhizinisi obizwe u-R250 ngomzuzu efona
2017-01-23 16:00
Cape Town – Uthuke woma usomabhizinisi wakuleli obizwe imali engaphezu kwa-R13 000 ngocingo alushayele ezweni laseSweden ngenxa yokuthi ufonele inombolo okubizayo ukuyifonela, nokuyinto abengayazi.
“Njengamanje ngiqhuba ibhizinisi elenza izingcingo eziningi zaphesheya. Sekukonke ngijabule kakhulu ngemali engibizwa yona futhi ngihlale ngibheka i-website yakaVodacom ukuqinisekisa ukuthi angeke ngibizwe imali enkulu,” kusho lo somabhizinisi.
OLUNYE UDABA: U-Cell C ukhale ngerandi unyusa ama-data
Noma kunjalo, lo somabhizinisi uthi uthuke woma ngesikhathi ethola incwadi yemali ayikweletayo ngemuva kokushaya ucingo eshayela inombolo yaseSweden.
“Sengike ngafonela kuleli lizwe izikhathi eziningi ngaphambilini kodwa kulesi sigameko ngabizwa u-R250 ngomzuzu nokuhlanganise ngaphezu kuka-R13 000 obizwe ku-akhawunti yami,” kuchaza lo somabhizinisi.
Lo somabhizinisi uthi ubengakaze ezwe ngale ntengo ephezulu okumele uyikhokhe uma ushayela izinombolo zaphesheya.
Uthi yize noma uVodacom ekudalula ku-website, kodwa yinto athi kumele upequlule kanzima ukuze uyithole.
Lo somabhizinisi uthi utshelwe ukuthi uzobizwa u-R3.60 ngomzuzu uma efonela eSweden ngesikhathi efonela abakwaVodacom.
Uthi kodwa izisebenzi ezibamba izingcingo zamakhasimende kwaVodacom zihlulekile ukumtshela ukuthi ngabe inombolo ayifonelayo isesigabeni sezinombolo ezibiza ngokudlulele yini.
- Finance24


text:
Ngeke ngiziphindiselele - Mnangagwa
2014-12-14 08:21
Harare – ISekela likaMengameli Elisha eZimbabwe, u-Emmerson Mnangagwa, uthi ngeke aziphindiselele kulabo abazama ukumsoconga, kubika i-ZBC ngoMgqibelo.
UMnangagwa, ofungiswe ngoLwesihlanu kulandela ukuxoshwa kukaJoice Mujuru, uthe ngeke “amoshe isikhathi” ezama ukuziphindiselela.
OLUNYE UDABA: UMugabe uzogcoba amalungu amasha eKhabhinethi
Uhulumeni kaMengameli Robert Mugabe uthi bekunabathile abafuna ukubulala uMnangagwa, 68, ngokuthi bachelele ushevu ehhovisi lakhe eHarare.
UMnangagwa uthe okwakhe ukuthi aqinisekise ukuthi kunobumbano ezweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isahluko 1
1
Kwathi emva kokufa kukaSawule, uDavide esebuyile ekubulaleni ama-Amaleki, futhi uDavide esehlale izinsuku ezimbili eSikilagi,
2 kwathi-ke ngosuku lwesithathu, bheka, kwaphuma umuntu ekamu likaSawule, izingubo zakhe ziklebhukile, enomhlabathi ekhanda, wawa phansi ekufikeni kwakhe kuDavide, wakhuleka.
3 UDavide wathi kuye: “Uvelaphi na?” Wathi kuye: “Ngibalekile ekamu lakwa-Israyeli.”
4 UDavide wayesethi kuye: “Bekunjani na? Ake ungitshele.” Wathi: “Abantu babalekile empini, nabantu abaningi bawile, bafa; oSawule noJonathani indodana yakhe bafile nabo.”
5 UDavide wathi kuleyo nsizwa eyamtshelayo: “Wazi kanjani ukuthi oSawule noJonathani indodana yakhe bafile na?”
6 Insizwa eyamtshelayo yathi: “Ngithe ngisentabeni yaseGilibowa, bheka, uSawule wencika emkhontweni, kwamjonga kakhulu izinqola nabamahhashi.
7 Lapho ebheka emuva, wangibona, wangibiza. Ngaphendula ngokuthi: ‘Ngilapha.’
8 “Wathi kimi: ‘Wena ungubani na?’ Ngathi kuye: ‘NgingumAmaleki.’
9 “Wathi kimi: ‘Ake ume ngakimi, ungibulale, ngokuba ngishaywe yisiyezi, nokuphila kusekhona kimi.’
10 “Ngase ngima ngakuye, ngambulala, ngokuba ngakwazi ukuthi angephile esewile, ngathatha umqhele owawusekhanda lakhe, nesongo elalisengalweni yakhe, ngikulethile lapha enkosini yami.”
11 UDavide wayesebamba izingubo zakhe, waziklebhula kanye nawo onke amadoda ayenaye.
12 Balila, bakhala, bazila ukudla kwaze kwahlwa ngenxa kaSawule, noJonathani indodana yakhe, nabantu bakaJehova, nendlu ka-Israyeli, ngokuba bebewile ngenkemba.
13 Wathi uDavide kuyo insizwa eyayimtshelile: “Ungowaphi na?” Wathi: “Ngiyindodana yomuntu ogogobele nje, umAmaleki.”
14 UDavide wathi kuyo: “Yini ukuba ungesabanga ukwelula isandla sakho, ubhubhise ogcotshiweyo kaJehova, na?”
15 UDavide wayesebiza enye yezinsizwa, wathi: “Sondela, umsukele.” Yamshaya waze wafa.
16 UDavide wathi kuye: “Igazi lakho malibe phezu kwekhanda lakho, ngokuba umlomo wakho ufakazile ngawe, lapho uthi: ‘Ngibulele ogcotshiweyo kaJehova.’ ”
17 UDavide walila ngalesi sililo ngoSawule noJonathani indodana yakhe,
18 wathi mabafundiswe abantwana bakwaJuda eyoMnsalo; bheka, silotshiwe eNcwadini Yoqotho.
19 “Udumo lwakho, Israyeli, lubulewe ezindaweni eziphakemeyo. Yeka ukuwa kwamaqhawe!
20 “Ningakusho eGati, ningakumemezeli ezitaladini zase-Ashikeloni, funa amadodakazi amaFilisti ajabule, namadodakazi abangasokile athokoze.
21 “Nina zintaba zaseGilibowa, makungabikho mazolo namvula phezu kwenu, nokugubha kotwa, ngokuba isihlangu samaqhawe santshingwa, isihlangu sikaSawule, singagcotshwanga ngamafutha.
22 Egazini lababuleweyo nasemanonini amaqhawe umnsalo kaJonathani awuphindelanga emuva, nenkemba kaSawule ayibuyelanga ize.
23 “OSawule noJonathani babethandeka, bemnandi; ekuphileni nasekufeni kwabo kabahlukaniswanga; babenejubane kunezinkozi, babenamandla kunezingonyama.
24 “Nina madodakazi akwa-Israyeli, mkhaleleni uSawule owanigqokisa kamnandi ngokubomvu, owavunulisa izambatho zenu ngezivunulo zegolide.
25 “Yeka ukuwa kwamaqhawe phakathi kokulwa! UJonathani ubulewe ezindaweni zakho eziphakemeyo.
26 “Ngidabukile ngawe mfowethu Jonathani; wawumnandi kakhulu kimi; lwaluyisimangaliso kimi uthando lwakho, ludlula uthando lwabesifazane.
27 “Yeka ukuwa kwamaqhawe, nokuphela kwezikhali zokulwa!”